title: AK-12

text: AK-12 () on Kalašnikov-konsernin valmistama venäläinen rynnäkkökivääri, joka on kehitetty AK-47:n pohjalta. Aseen prototyyppi esiteltiin vuonna 2012.


title: AK-12

text:
Aseen suunnittelussa on painotettu muunneltavuutta ja monikäyttöisyyttä; muuan muassa aseen piippu on vaihdettava ja aseesta suunnitellaan 20 eri versiota. Käytettävät patruunat vaihtelevat 5.45 × 39:stä 7.62 × 51:een. Aseella voi ampua myös kolmen laukauksen purskeita.
Versioista 7,62 x 39 mm oli Varsovan liittoon kuuluneiden maiden standardikaliperi.


title: AK-12

text: Helmikuussa 2015 Venäjän apulaispuolustusministeri ilmoitti, että AK-12 on valittu Venäjän asevoimien Ratnik ('sotilas') -uudistusohjelmaan asevoimien uudeksi palvelusaseeksi. AK-12 oli selkeästi halvempi kuin toisena vaihtoehtona ollut Degtjarjovin Kovrovin asetehtaan AEK-545-rynnäkkökivääri. Ase on tarkoitus ottaa käyttöön vuonna 2016, ja siihen aiotaan tehdä vielä parannuksia.


title: AK-12

text:
AK-12 on suunniteltu erittäin muunneltavaksi. Siinä on vakiona "picatinny" varustekisko, ja aseella voi ampua kiväärikranaatteja. Aseeseen sopivat kaikki aikaisempiin AK-malleihin kuuluvien aseiden lippaat.
Ehdotettu AK-12 perustainen ase on kevyt konekivääri RPK 16. Siihen on kenttäolosuhteissa vaihdettavissa sekä lyhyt että pitkä piippu. Saatavissa olisivat 60 patruunan "laatikkolipas" ja 95 patruunan rumpulipas. Ase on tarkoitettu korvaamaan AK 74 -perustainen RPK 74.


title: Jan Verheijen

text: Johannes "Jan" Verheijen (30. marraskuuta 1896 Haag – 29. huhtikuuta 1973 Haag) oli alankomaalainen painonnostaja ja olympiamitalisti.


title: Jan Verheijen

text: Verheijen sijoittui Pariisin olympialaisissa 1924 kahdenneksitoista alle 82,5-kiloisten sarjassa. Hän voitti samasta painoluokasta pronssia vuoden 1928 olympiakisoissa, joissa hän nosti yhteistuloksen 337,5 kiloa. Myös Janin veljet Minus ja Hendrik olivat painonnostajia.


title: Minus Verheijen

text: Dominicus "Minus" Verheijen (18. marraskuuta 1889 Horst – 6. lokakuuta 1955 Haag) oli alankomaalainen painonnostaja. Hän edusti seuratasolla haagilaista KDO:ta. Verheijen osallistui yli 82,5-kiloisten sarjaan Amsterdamin olympialaisissa 1928, joissa hän sijoittui kahdenneksitoista tuloksellaan 325 kg.


title: Minus Verheijen

text: Myös Minusin veljet Hendrik ja Jan olivat painonnostajia.


title: Hendrik Verheijen

text: Hendrik Verheijen (16. maaliskuuta 1899 Haag – 18. joulukuuta 1967 Haag) oli alankomaalainen painonnostaja. Hänen seuransa oli haagilainen KDO. Verheijen osallistui Amsterdamin olympialaisissa 1928 yli 82,5-kiloisten sarjaan, jossa hän joutui keskeyttämään.


title: Hendrik Verheijen

text: Myös Hendrikin veljet Minus ja Jan olivat painonnostajia.


title: Algernon Maudslay

text: Algernon Maudslay (10. tammikuuta 1873 Tetbury – 2. maaliskuuta 1948 Winchester) oli brittiläinen kilpapurjehtija ja olympiavoittaja.


title: Algernon Maudslay

text: Maudslay voitti Pariisin olympialaisissa 1900 kultaa sekä avoimesta että 0,5 – 1 tonnin veneiden luokasta. Hän oli saanut koulutuksensa yksityiskouluissa ja oli yksi aikansa parhaita purjehtijoita. Maudslay kuului kolmeen eri kuninkaalliseen pursiseuraan ja toimi kilpapurjehdusliiton kunniarahastonhoitajana vuodesta 1927 kuolemaansa saakka. Hän omisti paljon aikaansa Punaiselle Ristille ja muille hyväntekeväisyysjärjestöille. Maudslay palkittiin vuonna 1919 brittiläisen imperiumin komentajan arvonimellä työstään sotaorpojen komiteassa.


title: Simon West

text: Simon West (s. 1961 Letchworth, Englanti) on englantilaissyntyinen elokuvaohjaaja. Hänet tunnetaan parhaiten elokuvistaan "Con Air – lento vapauteen" (1997), "Tomb Raider" (2001) ja "The Expendables 2" (2012).


title: Simon West

text: West aloitti uransa BBC:llä 1980-luvulla. Tehtyään palkittuja mainoselokuvia Englannissa hän muutti 1980-luvun lopulla Yhdysvaltoihin ja ryhtyi tekemään mainosfilmejä muun muassa Budweiserille. Vuonna 1997 West aloitti uransa pitkien elokuvien ohjaajana menestyselokuvalla "Con Air – lento vapauteen".


title: Nimbus (yritys)

text: Nimbus on konkurssiin mennyt ruotsalainen veneenvalmistaja. Sen toimipaikka oli Göteborgissa. Yrityksen omistaa Nimbus Holding, jonka kanssa suomalainen Bella-Veneet neuvotteli sen venemerkkien ostamisesta. Nimbusin merkkejä ovat Nimbus, Ryds, Paragon Yachts ja Storebro.


title: Wilhelm Kuhweide

text: Wilhelm Kuhweide (s. 6. tammikuuta 1943 Berliini) on saksalainen entinen kilpapurjehtija ja olympiavoittaja. Hän edusti seuratasolla berliiniläistä VSaW:tä.


title: Wilhelm Kuhweide

text: Kuhweide voitti Tokion olympialaisissa 1964 kultaa finnjollassa, mutta oli viidestoista vuoden 1968 kisoissa. Hän kilpaili Münchenin olympiakisoissa 1972 Starissa, jossa hän voitti pronssia Karsten Meyerin kanssa. Kuhweide voitti vuonna 1972 myös Star-luokan maailmanmestaruuden. Hän kisasi solingissa vuosien 1976 ja 1984 olympialaisissa, joissa hänen joukkueensa oli kuudes ja kahdeksas. Viidensissä ja samalla viimeisissä olympialaisissaan Los Angelesissä 1984 Kuhweide toimi maansa lipunkantajana avajaisissa.


title: Helmuth Kahl

text: Helmuth Kahl (17. helmikuuta 1901 Berliini – 23. tammikuuta 1974) oli saksalainen nykyaikainen viisiottelija ja olympiamitalisti. Hänen seuransa oli PSV Berlin. Kahl osallistui Amsterdamin olympialaisiin 1928, joissa hän voitti pronssia.


title: Sergei Morgunov

text: Sergei Morgunov (, s. 9. helmikuuta 1993) on venäläinen pituushyppääjä.


title: Sergei Morgunov

text: Morgunov oli seitsemäs nuorten kesäolympialaisissa 2010 tuloksella 708 cm. Vuonna 2011 hän voitti kultaa alle 20-vuotiaiden EM-kisoissa myötätuulituloksella 818 cm. Sallituissa oloissa hän hyppäsi samassa kisassa ennätyksensä 810 cm. 19. kesäkuuta 2012 hän hyppäsi Venäjän nuorten mestaruuskisoissa Tšeboksaryssa alle 20-vuotiaiden maailmanennätyksen 835 cm. Entinen maailmanennätys oli Randy Williamsin 834 cm vuodelta 1972, entinen Euroopan ennätys Eusebio Cáceresin 827 cm vuodelta 2010 ja entinen Venäjän ennätys Aleksandr Menkovin 816 cm vuodelta 2009. Vuoden 2012 alle 20-vuotiaiden MM-kisoissa Barcelonassa hän voitti kultaa tuloksella 809 cm. Lontoon olympialaisissa hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän sijoittui toiseksi tuloksella 801 cm.


title: Willard Rice

text: Willard Wadsworth Rice (21. huhtikuuta 1895 Newtonville, Massachusetts – 21. heinäkuuta 1967 Weston, Massachusetts) oli yhdysvaltalainen jääkiekkoilija ja olympiamitalisti. Hän pelasi seuratasolla Boston Athletic Associationissa.


title: Willard Rice

text: Rice opiskeli Harvardissa, josta hän valmistui vuonna 1918. Sen jälkeen hän jatkoi jääkiekon pelaamista Boston Athletic Associationissa, jossa hän oli voittamassa hopeaa Chamonix'n olympialaisista 1924. Rice pelasi olympiaturnauksessa viisi ottelua, joissa hän teki yhteensä kaksitoista maalia. Hän loi uran saippuaa valmistavan yrityksen johtajana.


title: Jacob Gundersen

text: Jacob Gundersen (29. lokakuuta 1875 Fjære – tammikuu 1968 Westchester, New York, Yhdysvallat) oli norjalainen vapaapainija ja olympiamitalisti. Hän edusti seuratasolla newyorkilaista American Norwegian Athletic Clubia. Gundersen voitti Lontoon olympialaisissa 1908 hopeaa yli 73-kiloisten sarjassa.


title: Robert Hunter (golfaaja)

text: Robert Edward Hunter (20. marraskuuta 1886 Chicago – 28. maaliskuuta 1971 Santa Barbara) oli yhdysvaltalainen golfaaja ja olympiavoittaja.


title: Robert Hunter (golfaaja)

text: Hunter opiskeli Yalen yliopistossa, jossa hän golfin pelaamisen lisäksi harrasti soutua. Hän voitti kultaa St. Louisin olympialaisissa 1904 joukkuepelissä, ja 1910 hän vei NCAA:n mestaruuden. Hunter pelasi seitsemän kertaa Yhdysvaltain amatöörimestaruusturnauksessa ja pääsi kahdesti Yhdysvaltain avoimiin, vuosina 1904 ja 1906. Hän hävisi pohjoisen ja etelän yhteisissä amatöörikisoissa finaalissa vuonna 1911. Hunter muutti muutamaa vuotta myöhemmin Kaliforniaan, jossa hän jatkoi pelaamista päästen osavaltion amatöörien mestaruuskisojen finaaleihin 1922. Hän opiskeli Yalen jälkeen Pariisissa École des Beaux-Arts -koulussa arkkitehtuuria, alaa, jonka parissa hän päätyi tekemään töitä.


title: Arques-la-Bataille

text: Arques-la-Bataille on kunta Seine-Maritimen departementissa Ylä-Normandian hallintoalueella Ranskassa. Kaupunki sijaitsee kolmen joen – Varennen, Eaulnen ja Béthunen – yhtymäkohdassa.


title: Arques-la-Bataille

text: Kunta on saanut nimensä vuonna 1589 käydystä Arquesin taistelusta (vrt. ’taistelu’). Kaupungin korkeimmalla kohdalla on raunioitunut Arques-la-Bataillen linna, joka oli taistelun keskipiste. Linna on rakennettu 1000- ja 1100-luvulla ja siihen tehtiin lisäosia vielä 1500-luvulle asti.


title: Robert Hunter (soutaja)

text: Robert Sinclair Hunter (27. huhtikuuta 1904 Kaslo – 25. maaliskuuta 1950 Orangen piirikunta, Kalifornia, Yhdysvallat) oli kanadalainen soutaja ja olympiamitalisti. Hän oli voittamassa hopeaa kahdeksikoista Pariisin olympialaisissa 1924.


title: Erik Bergvall

text: Erik Bergvall (7. huhtikuuta 1880 Västerfärnebo – 4. helmikuuta 1950 Bromma) oli ruotsalainen vesipalloilija ja olympiamitalisti. Hänen seuransa oli tukholmalainen Stockholms KK. Bergvall toimi oman uransa jälkeen urheiluvaikuttajana.


title: Erik Bergvall

text: Bergvall oli maansa joukkueessa voittamassa pronssia Lontoon olympialaisissa 1908. Hän toimi FINAn puheenjohtajana vuosina 1924–1928. Bergvall oli myös Tukholman olympiastadionin johtaja vuosina 1916–1946.


title: Pekka Markkula

text: Pekka Markkula (1948 – 14. heinäkuuta 1998) oli suomalainen kääntäjä, musiikkitoimittaja ja kustannustoimittaja. Hänet tunnetaan erityisesti Douglas Adamsin "Linnunradan käsikirja liftareille" -kuunnelman ja romaanin suomentajana. Hän suomensi myös muuta tieteiskirjallisuutta ja työskenteli Yleisradiolla kuunnelmien kääntäjänä ja dramatisoijana. Markkula aloitti uransa toimittajana Musa- ja Soundi-musiikkilehtien toimittajana 1970-luvulla. Hän kirjoitti niihin juttuja ja levyarvosteluja sekä omalla nimellään että nimimerkillä Pipin Pieni.


title: Pekka Markkula

text: Hänen ensimmäiset suomennoksensa julkaistiin 1980-luvun alussa, kun hän ryhtyi kääntämään John Books -kustantamon julkaisemia kirjoja. Ensimmäisenä julkaistiin Harry Harrisonin "Ruostumaton teräsrotta" vuonna 1980 ja seuraavana vuonna "Linnunradan käsikirja liftareille", jonka hän suomensi vielä uudelleen vuosikymmenen lopulla. Hän jatkoi kirjojen suomentamista kuolemaansa saakka ja hänen käännöksiään julkaisivat useat kustantamot kuten WSOY ja Like. Hän suomensi pääasiassa tieteiskirjallisuutta ja muuta kaunokirjallisuutta sekä muusikkoelämäkertoja.


title: Pekka Markkula

text: Markkula myös käänsi ja dramatisoi kuunnelmia Yleisradiolle. Monet kuunnelmista, joiden kanssa hän työskenteli, oli luokiteltavissa tieteisfiktioksi. Hän kirjoitti myös kaksi omaa kuunnelmaa "Myöhempien aikojen nuoret vihaiset miehet" ja "Hämärimmällä hetkellä", joista jälkimmäisen Johanna Sinisalon kanssa.


title: Pekka Markkula

text: Tämän lisäksi Markkula oli myös novellikirjailija, jonka teoksia julkaistiin suomalaisissa scifilehdissä 1980-luvun lopulla. Vain yksin Markkulan novelli on julkaistu kirjassa, novelliantologiassa nimeltä "Ensimmäinen yhteys" (1988). Hän työskenteli ennen kuolemaansa lisäksi Book Studio -kustantamon Galaxy-tieteisromaanisarjan toimittajana. Pekka Markkula kuoli sairaskohtaukseen vuonna 1998. Häneltä julkaistiin vielä postuumisti suomennos Edgar Allan Poe -novellikokoelmasta "Ajan ja avaruuden kartat".


title: Oka-annoona

text: Oka-annoona ("Annona muricata") on annoonien ("Annona") sukuun ja annoonakasvien heimoon kuuluva ainavihanta koppisiemeninen puulaji. Oka-annoonaa viljellään trooppisilla alueilla suurten, makeiden hedelmiensä vuoksi. Hedelmää kutsutaan suomeksi paitsi suvun yleisnimityksellä annoona, myös nimillä guanabana ja graviola, jotka ovat alun perin kasvin espanjan- ja portugalinkieliset nimet.


title: Oka-annoona

text: Hedelmä on noin 30–40 cm pitkä, sen kuori on vihreä, paksu ja piikikäs. Hedelmä on muodoltaan usein epäsymmetrinen. Hedelmäliha on valkoista, 1–2 cm pitkät siemenet kiiltäviä ja mustia.


title: Oka-annoona

text: Oka-annoonan kypsää hedelmää voidaan syödä sellaisenaan, mutta useammin hedelmäliha puristetaan siivilän läpi, jolloin sitä voi käyttää pirtelöiden, jäätelön, hillojen, siirapin tai mehujen valmistuksessa. Siitä tehdään myös makeisia. Oka-annoonassa on tavallisesti hedelmän painosta noin kaksi kolmasosaa syötävää hedelmälihaa, hedelmän kuorta noin 20 %, siemeniä 8–9 % ja loput noin 4 % sitkeää hedelmäydintä.


title: Oka-annoona

text: Hedelmä on parhaiten tunnettu trooppisessa Etelä-Amerikassa ja eteläisessä Aasiassa, jossa se on yleinen jälkiruokien ainesosa. Filippiineillä raakoja hedelmiä, joiden siemenet eivät ole vielä kovettuneet, käytetään myös vihanneksena.


title: Oka-annoona

text: Oka-annoona on pienehkö, 5–10 m korkeaksi kasvava ainavihanta puu. Se on yleensä suorarunkoinen, ja oksat ovat ylöspäin suuntautuneet nuorilla yksilöillä. Juuristo on matala ja sivusuuntaisesti leviävä. Kaarna on nuorena sileä ja harmahtavan ruskea, vanhemmiten uurteinen. Soikeat, yleensä 7–15 cm pitkät lehdet ovat kiiltäväpintaiset yläpinnalta, harmahtavan mattapintaiset alapuolelta. Lehdet ovat vastakkaisesti oksissa.


title: Oka-annoona

text: Suuret kukat ovat paksuilla varsilla kiinni oksissa. Kehälehtiä on kuusi kahdessa kerroksessa, kolme ulompaa ovat suurempia kuin sisemmät. Emejä on useita. Kukat ovat avoinna vain öisin, pölyttäjinä toimivat kovakuoriaiset. Syötävä hedelmä on yleensä 20–30 cm pitkä, joskus jopa 40 cm pitkä, lähes 20 cm leveä ja painaa yleensä noin 1,5–2 kg, mutta se voi painaa jopa 7 kg. Hedelmä on rakenteeltaan kerranaishedelmä, joka koostuu kukan useiden emien sisältämistä useista erillisistä siemenaiheista varren ympärillä.


title: Oka-annoona

text: Oka-annoona kuuluu annoonien sukuun yhdessä muutaman muun trooppisen hedelmäpuun kanssa. Muita laajalti ruoaksi viljeltyjä annoonia ovat sokeriannoona eli kermaomena ("A. squamosa") ja suomuannoona eli kirimoija ("A. cherimola").


title: Oka-annoona

text: Oka-annoona on alun perin lähtöisin Etelä- ja Väli-Amerikasta. Se esiintyy luonnostaan subtrooppisissa ja trooppisissa alankometsissä, joiden keskilämpötila on 25–30 °C. Puu ei kestä pakkasta. Oka-annoonaa viljellään nykyisin hedelmiensä vuoksi paitsi trooppisessa Amerikassa myös varsinkin Aasiassa, ja viljelyn seurauksena sitä myös esiintyy monilla trooppisilla alueilla viljelykarkulaisena.


title: Pavel Šalin

text: Pavel Šalin (, s. 6. maaliskuuta 1987) on venäläinen pituushyppääjä.


title: Pavel Šalin

text: Šalin oli alle 23-vuotiaiden EM-kilpailuissa 2009 viides kolmiloikassa ennätyksellään 16,56 m. Vuonna 2010 hän voitti pituushypyn Euroopan joukkuemestaruuskilpailuissa myötätuulituloksella 826 cm, muttei selviytynyt loppukilpailuun Barcelonan EM-kilpailuissa jäätyään karsinnassa 14:nneksi tuloksella 794 cm. Helsingin EM-kilpailuissa 2012 hän jäi jälleen karsintaan oltuaan 15:s tuloksella 781 cm.


title: Pavel Šalin

text: Šalinin pituusennätys on 825 cm, jonka hän hyppäsi Moskovassa 6. kesäkuuta 2010. Sisäradoilla hän on hypännyt 808 cm Moskovassa 23. tammikuuta 2014.


title: Veriohukainen

text: Veriohukaiset (myös verilätyt tai veriletut) ovat ainakin Suomessa ja Ruotsissa tunnettu ruokalaji. Veriohukaiset ovat verestä paistamalla ja maustamalla tehtyjä ohukaisia. Veriohukaiset on perinteisesti tarjoiltu puolukkasurvoksen ja valkokastikkeen kanssa. Mausteena käytetään sipulia, ja uudemmissa ohjeissa saatetaan käyttää myös chiliä. Suomessa veriohukaisia valmistetaan myös einestuotteena.


title: Veriohukainen

text: Veriohukaiset on hyvä raudan lähde anemian ehkäisyyn.


title: Vie mut kotiin (kappale)

text: Vie mut kotiin on Jesse Kaikurannan debyyttisingle, joka julkaistiin digitaalisesti 24. huhtikuuta 2012. Kappale kuultiin ensimmäisen kerran The Voice of Finland -laulukilpailun finaalissa, jossa Kaikuranta sen esitti.


title: Vie mut kotiin (kappale)

text: Kappale on menestynyt hyvin verrattuna muihin The Voice of Finland -kilpailun finalisteille sävelletyistä kappaleista. "Vie mut kotiin" oli vuonna 2012 viikolla 18 Suomen ladatuin kappale ja se on ollut myös Music Control radiolistan ensimmäisellä sijalla. Kappale valittiin vuoden 2013 Iskelmä Gaalassa vuoden iskelmäksi.


title: Vie mut kotiin (kappale)

text: Kappaleen on säveltänyt Eppu Kosonen ja sanoittanut Saara Törmä.Valokuvaaja Ville Akseli Juurikkalan ohjaama musiikkivideo julkaistiin maanantaina 4. kesäkuuta 2012. Videolla Kaikuranta liikkuu vanhassa tyhjässä talossa ja soittaa pianoa kallioisella meren rannalla.


title: Ljukman Adams

text: Ljukman Rasakovitš Adams (, s. 24. syyskuuta 1988 Pietari) on venäläinen kolmiloikkaaja.


title: Ljukman Adams

text: Adams voitti kultaa alle 20-vuotiaiden EM-kilpailuissa 2007 tuloksella 16,50 m. Barcelonan EM-kilpailuissa 2010 hän oli kuudes tuloksella 16,78 m. Vuonna 2012 hän saavutti pronssia Istanbulin sisäratojen MM-kilpailuissa tuloksella 17,36 m. Lontoon olympialaisissa hän sijoittui yhdeksänneksi. Hän voitti sisäratojen maailmanmestaruuden Sopotissa 2014 tuloksella 17,37 m. Zürichin EM-kisoissa 2014 hän oli toinen tuloksella 17,09 m. Pekingin MM-kilpailuissa 2015 hän sijoittui viidenneksi tuloksella 17,28 m.


title: Ljukman Adams

text: Adams on voittanut Venäjän-mestaruuden sisäradoilla 2012 ja 2014 sekä ulkoradoilla 2012 ja 2015. Adamsin ennätys on 17,53 m, jonka hän hyppäsi Sotšissa 27. toukokuuta 2012. Sisäradoilla hän on hypännyt 17,37 m Sopotissa 9. maaliskuuta 2014.


title: Ljukman Adams

text: Adams on naimisissa pikajuoksija Jevgenija Poljakovan kanssa.


title: Aeroflotin lento 593

text: Aeroflotin lento 593 oli 23. maaliskuuta 1994 maahansyöksynyt matkustajakone. Onnettomuuden aiheutti se, että koneen kapteeni antoi lastensa käyttää koneen ohjaimia.


title: Aeroflotin lento 593

text: Kapteenin 16-vuotias poika sai vahingossa koneen autopilotin kytkeytymään osittain pois päältä ja koneen kallistumaan voimakkaasti. Se johti lopulta syöksykierteeseen.


title: Aeroflotin lento 593

text: Kone syöksyi maahan 20 kilometriä Mežduretšenskin kaupungista itään Kemerovon alueella Etelä-Siperiassa.


title: Oliver Seibert

text: Oliver Levi Seibert (18. maaliskuuta 1881 – 15. toukokuuta 1944) oli varhainen kanadalainen jääkiekkoilija. Seibert oli yksi ensimmäisistä ammattilaisista liigan muututtua ammattimaiseksi 1904.


title: Oliver Seibert

text: Seibert on Earl Seibertin isä.


title: Arquesin taistelu

text: Arquesin taistelu oli Ranskan uskonsotien taistelu, joka käytiin vuonna 1589 Arques-la-Bataillessa Pohjois-Ranskassa Henrik Navarralaisen ja Mayennen herttuan johtamien Katolisen liigan joukkojen välillä. Katolinen liiga yritti estää protestanttista Henrikiä nousemasta Ranskan kuninkaaksi. Henrik oli linnoittautunut Arques-la-Bataillen linnaan, jonka vahvojen muurien väitettiin kestävän kaikki kanuunankuulat. Myös sää suosi tulevaa kuningasta, joka lopulta voittikin taistelun. Lopullinen voitto kruunusta tuli kuitenkin vasta myöhempien taistelujen myötä, ja Henrik Navarralaisesta tuli Ranskan kuningas Henrik IV.


title: Enkeli-Elisa

text: Enkeli-Elisa on keskushenkilöstä käytetty nimi Minttu Vettenterän kirjoittamassa tarinassa, joka levisi ensin internetissä ja omakustannekirjana "Jonakin päivänä kaduttaa" ja sitten tiedotusvälineissä. Tarina kertoo koulukiusatusta ja itsemurhan tehneeksi väitetystä 15-vuotiaasta tytöstä. Tarinan vuoksi on perustettu muun muassa koulukiusaamisen vastainen yhdistys. Tapahtumia esiteltiin tosina monissa tiedotusvälineissä, kunnes heinäkuussa 2012 "Helsingin Sanomien" Kuukausiliite kyseenalaisti tarinan todenperäisyyden ja poliisi aloitti tapauksen rikostutkinnan. Vettenterä myönsi kuulustelussa, että Elisan vanhemmat eivät ole todellisia henkilöitä, mutta hänen mukaansa taustalla on kuitenkin oikeita ihmisiä ja tapahtumia.


title: Enkeli-Elisa

text: Lähtökohtana Enkeli-Elisan tarinan saamalle julkisuudelle olivat Minttu Vettenterän blogi, Enkeli-Elisalle omistettu muistosivusto, Enkeli-Elisalle omistettu Facebook-sivu, Vettenterän julkaisema omakustannekirja "Jonakin päivänä kaduttaa" ja blogi, jota Vettenterän kertoman mukaan kirjoittivat Enkeli-Elisan vanhemmat. Enkeli-Elisasta kerrottiin helmikuussa 2012 lehdissä, televisiossa ja radiossa. Elisan Facebook-ryhmässä oli heinäkuussa 2012 yli 40 000 jäsentä.


title: Enkeli-Elisa

text: "Ei kiusata!" -niminen koulukiusaamisen vastainen yhdistys perustettiin maaliskuussa 2012. Yhdistyksen kanssa yhteistyössä ovat muun muassa Sony Music. Perustaminen lähti liikkeelle Enkeli-Elisan tarinasta. Yhdistys on merkitty yhdistysrekisteriin 7. elokuuta 2012.


title: Enkeli-Elisa

text: Heinäkuussa 2012 "Helsingin Sanomien" Kuukausiliitteen artikkeli kyseenalaisti Enkeli-Elisan olemassaolon ja kertoi muun muassa, että kaikissa eri kirjoittajien kirjoittamiksi väitetyissä blogiteksteissä toistuvat samat sanat, lauserakenteet ja kirjoitusvirheet. Kuukausiliitteen tietojen mukaan Vettenterän kertomana Enkeli-Elisan kuolinpäivänä ei Suomessa ollut kuollut yhtäkään 15-vuotiasta tyttöä. Artikkelissa kerrottiin myös, että Elisan vanhemmat ovat kommentoineet tapausta vain Vettenterän välityksellä.


title: Enkeli-Elisa

text: Tapauksen saaman julkisuuden takia poliisi käynnisti asiasta esitutkinnan, jonka tarkoituksena oli selvittää, oliko Vettenterä syyllistynyt petokseen. Esitutkinta lopetettiin, koska poliisin ja syyttäjän mielestä tapauksessa ei syyllistytty petokseen. Vettenterä myönsi kuulustelussa, että Elisan vanhemmat eivät ole todellisia henkilöitä, mutta hänen mukaansa taustalla on kuitenkin oikeita ihmisiä ja tapahtumia.


title: Enkeli-Elisa

text: Julkisen sanan neuvoston puheenjohtaja Risto Uimosen mielestä tiedotusvälineiden olisi pitänyt paremmin varmentaa tapauksen todenperäisyys, sillä jos totuus on kyseenalainen, tämä pitää kertoa myös lukijalle.


title: Enkeli-Elisa

text: Kirjailijaliiton puheenjohtaja Tuula-Liina Varis piti Vettenterän toimintaa eettisesti arveluttavana, kun ensin esitetään tarina totena ja sitten vedotaan kirjailijan vapauteen, mistä syntyy moraalinen ristiriita. Variksen mukaan kuvitteellisen henkilön saa luoda, kunhan ilmoittaa sen olevan kuvitteellinen.


title: Enkeli-Elisa

text: "Turun Sanomien" haastattelema nuorisotyön asiantuntija Ossi Heinänen piti tapausta ongelmallisena hyväntekeväisyysjärjestöjen uskottavuudelle. Hän pelkäsi mahdollisia väärinkäytöksiä, joista voi seurata, että oikeita kiusaamistapauksia aletaan epäillä eikä koulukiusaamisen ehkäisemiseksi tehtävää työtä haluta enää tukea.


title: Enkeli-Elisa

text: "Helsingin Sanomien" Kuukausiliitteen haastattelemien asiantuntijoiden mukaan Elisan tarina on ongelmallinen myös siksi, että siinä romantisoidaan itsemurhaa. Muualla vastaavissa tapauksissa romantisoinnin on todettu johtaneen itsemurhien lisääntymiseen. Lisäksi Kuukausiliitteen mukaan Elisan ympärille luotu kampanja sivuuttaa suomalaisissa kouluissa kiusaamista vastaan tehdyn työn.


title: Enkeli-Elisa

text: Maaliskuussa 2013 "Helsingin Sanomien" Kuukausiliitteen jutun kirjoittajille Anu Silfverbergille ja Hanna Nikkaselle myönnettiin kirjoituksen johdosta Bonnierin journalistipalkinto vuoden 2012 parhaasta jutusta.


title: Michael Buffer

text: Michael Buffer (s. 2. marraskuuta 1944 Philadelphia, Pennsylvania) on yhdysvaltalainen kehäkuuluttaja. Hänet tunnetaan erityisesti tavaramerkitsemästään lauseesta, jonka hän lausuu suureen ääneen ja viimeistä sanaa venyttäen jokaisen kuuluttamansa nyrkkeilytapahtuman pääottelun alkajaisiksi: ""Let’s get ready to rumble!”" (vapaasti käännettynä "”Aloitetaan rymistely!”").


title: Michael Buffer

text: Buffer aloitti kehäkuuluttajan uransa vuonna 1982. Hän on kuuluttanut useimmat merkittävimmistä nyrkkeilyn maailmanmestaruusotteluista 1980-luvulta alkaen, ja kuuluttaa nyrkkeilyn lisäksi painiotteluita. Buffer voi tienata yhdestä kuulutuksestaan jopa miljoona dollaria. Hän on esiintynyt roolissa tai itsenään useissa elokuvissa ja televisiosarjoissa, kuten "Rocky Balboa", "Taistelija", "Simpsonit", "South Park", "Entourage" ja "Kauniit ja rohkeat".


title: Michael Buffer

text: Buffer selvisi kurkkusyövästä vuonna 2008. Hänen velipuolensa on Ultimate Fighting Championship -kuuluttaja Bruce Buffer.


title: Jaasit

text: Jaasit () olivat Unkarissa asunut iranilaista jaasin kieltä puhunut kansa. He ilmestyvät lähteisiin 1300-luvulla ja katosivat erillisenä ryhmänään 1500-luvulle mennessä sulautuen unkarilaisiin. Heidän nimensä on säilynyt heidän ennen asuttamillaan alueilla, kuten Jászságissa, joka nykyisin muodostaa Jász-Nagykun-Szolnokin läänin pohjoisosan.


title: Jaasit

text: Jaasit olivat todennäköisesti sukua alaaneille ja nykyisille osseeteille. Unkarinkielinen nimitys "Jász" on johdettu slaavilaistaustaisesta sanasta Ās, jolla on viitattu osseetteihin. Heillä on saattanut olla myös yhteys ajanlaskun alussa olemassa olleeseen Kiinalaisissa lähteissä "K'ang–chu" ja Persialaisissa lähteissä "Avesta"−nimellä tunnettuun paimentolaisvaltakuntaan, joka alisti Kaukasuksen alaanit ensimmäisellä vuosisadalla. Ennen Unkariin siirtymistä iaseja mainitaan Bulgariassa ja Bysantissa, jossa heitä oli palkkasotureina. Unkarilaiset ottivat heitä vangeiksi sotaretkellään Vidiniin Bulgariassa ja Bysantin hallitsijan tiedetään asuttaneen heitä oman valtakuntansa alueelle Valakiasta ja Moldaviasta puolustamaan Bysantin rajoja.


title: Jaasit

text: Ensimmäinen maininta iaseista unkarilaisista lähteissä on vuodelta 1318. Kyseessä on tosin vain maininta erään orjatytön klaanista, jonka nimen sanotaan olleen latinaksi "jazonice". Ensimmäinen maininta suuremmasta määrästä iaseja Unkarissa on vuodelta 1323 olevasta lähteestä. Siinä eritellään 18:n "Jazones"–ryhmän edustajan nimet, jotka olivat todennäköisesti valittu jaasien keskiluokasta. Kyseessä oli anomus Unkarin kuningas Kaarle Robertille jaasien oikeudesta valita omat johtajansa, heidän sijoittamisestaan pois "Kevergen poikien ja muiden" määräysvallan alta ja palvella sotilaina suoraan kuninkaalle. Kuningas suostuikin vaatimuksiin. Kevergen ja tämän poikien identiteettiä ei tiedetä, mutta nimi on turkkilaistaustainen. Vuosikymmentä myöhemmin lähteisiin ilmaantuu ensimmäinen jaasien johtajan nimi, vuonna 1333–1334 mainittu "Sandur" tai latinaksi "Sandrini capitanei Jazinorum". Nimi mainitaan lähteessä, jossa hänen palvelijansa valittaa erään kumaanin varastaneen Sandurin omaisuutta. Sama nimi mainitaan myös vuotta myöhemmin 1335, kun Sandurin mainitaan viipyneen kuninkaan luona. Näissä lähteissä ei ole tietoja jaasien asuinalueista, mutta joistakin muista lähteistä heidän tiedetään asuttaneen ainakin alueita lounaaseen Budasta Pilisin ja Esztergomin piirikuntien rajoilla. Jaasit Piliscsaban ympäristössä mainitaan Budan saaren nunnia vastaan nostetussa syytteessä, joka oli kuninkaan kuultavana vuonna 1325. Jaasit mainitaan myös Kestzökin kylän lähistöllä vuonna 1333 ja paikalle muodostui ainakin vuodesta 1414 eteenpäin olemassa ollut Jászfalun asutuskeskus. Muita mahdollisia Jaasien asutuksen alueita oli Komáromin, Nógrádin ja Barsin piirikuntien alueilla.


title: Jaasit

text: Ensimmäinen maininta iaseista Jászságin alueella on vuodelta 1366. Lähteessä mainitaan myöhemmin Árokszállásina tunnetun kylän jaasit, jotka käyttivät paikallisia kukkuloita karjanhoitoalueena. Vuonna 1391 mainitaan myös kaksi muuta jaasien asutusta samalla alueella. 1400-luvulle tultaessa jaasiasutus Zagyva ja Tarnajokien varsilla muodosti yhtenäisen kokonaisuuden, josta myöhemmin muodostettiin oma hallinnollinen alueensa. Joidenkin tutkijoiden mukaan jaasiasutuksen lisääntyminen Jászságissa viittaa heidän tarkoitukselliseen siirtämiseensä alueelle. Joissakin 1300- ja 1400-lukujen lähteissä iaseista käytetään Raamatusta tuttua termiä filistealaiset. Nimitys liittyy ehkä jaasien pakanalliseen uskoon tai joihinkin sen elementteihin. jaasien sulautuminen unkarilaisiin oli muuttoliikkeiden ja kristinuskon leviämisen tulosta. Erot jaasien ja unkarilaisten asutuksen välillä olivat vielä nähtävissä 1500-luvun puolivälissä. Vuonna 1550 tuolloin Ottomaanien valtakuntaan kuuluneen Jászságin veroluettelosta löytyy jaasitaustaisia sukunimiä, kuten esimerkiksi "Bagdasa", "Bakszán", "Grabán", "Káskán" ja "Mehser".


title: Brad Patton

text: Brad Patton (s. 1972 Melbourne, Australia) on homopornonäyttelijä, joka on erikoistunut top-rooleihin. Hän voitti kaksi GayVN-palkintoa ("Best Oral Scene" 2004, "Best Sex Scene" 2007) ja yhden Grabby-palkinnon ("Best Duo Sex Scene", 2006). Hän on 183-senttinen. Patton on vetäytynyt aikuisviihteestä.


title: Brad Patton

text: Pornotähden urallaan Patton on työskennellyt mallina Falcon Studiosilla ja COLT Studiolla. Hän on toiminut myös taitoluistelijana ja päässyt mitaleille Gay Gamesissa ja World Outgamesissa. Hän oli ammattilaisena mukana Dancing on Ice -ohjelmassa Alankomaissa ja on työskennellyt lisäksi Disney on Ice -show’ssa.


title: Brad Patton

text: Patton varttui enimmäkseen Ruotsissa. Ohjaaja Chi Chi LaRue löysi hänet, ja nykyisin hän asuu Amsterdamissa.


title: Eric Sykes

text: Eric Sykes CBE (4. toukokuuta 1923 Oldham, Lancashire, Englanti − 4. heinäkuuta 2012) oli brittiläinen koomikko, radio-, televisio,- ja elokuvakäsikirjoittaja, näyttelijä sekä ohjaaja.


title: Eric Sykes

text: Suomessa hänet tunnetaan parhaiten roolistaan "The Others" -elokuvassa sekä "Harry Potter ja liekehtivä pikari" -elokuvasta, jossa Sykes näytteli Frank Bryceä.


title: Eric Sykes

text: Sykes kuoli 89 vuoden ikäisenä 4. heinäkuuta 2012.


title: Alkion kertaluku (modulaariaritmetiikka)

text: Alkion kertaluku modulaariaritmetiikassa tarkoittaa pienintä positiivista eksponenttia, jolla potenssiinkorotuksen jakojäännökseksi tulee ykkönen tietyllä positiivisella kokonaisluvulla jaettaessa.


text: Olkoot formula_1 ja formula_2 kokonaislukuja, formula_3 ja formula_4.


text:
Eulerin lauseen mukaan formula_5 formula_6.
On siis olemassa sellaisia positiivisia kokonaislukuja formula_7, että
formula_8 formula_6.
Pienintä tällaista kokonaislukua formula_7 sanotaan alkion formula_2 kertaluvuksi modulo formula_1 ja
merkitään formula_13.


text:
Alkion kertaluku on aina Eulerin funktion tekijä ts. formula_14.
Kertaluku voidaan siis laskea, jos luvun formula_15 tekijöihinjako tunnetaan.


title: Loganair

text: Loganair Limited on skotlantilainen lentoyhtiö. Loganair operoi Flyben lentoja Skotlannissa sekä Orkneysaarille, Shetlandsaarille ja Ulko-Hebrideille. Lisäksi se operoi lentoja Dundeesta Birminghamiin sekä Pohjois-Irlannin Belfastiin. Loganair lentää myös Scottish Air Ambulance Servicen ambulanssilentoja ja Royal Mailin postilentoja.


title: Loganair

text: Loganairilla on Yhdistyneiden kuningaskuntien siviili-ilmailuviranomaisen myöntämä tyypin A operointilisenssi. Se saa kuljettaa matkustajia, rahtia ja postia yli 20-paikkaisilla lentokoneilla. Loganair perustettiin vuonna 1962, ja sen omistaja on vaihtunut useasti. Siitä huolimatta sen nimi ja tunnukset ovat aina pysyneet samoina. Se katsotaankin Yhdistyneen kuningaskunnan vanhimmaksi toiminnassa olevaksi lentoyhtiöksi.


title: Loganair

text: 8. heinäkuuta 2011 ilmoitettiin, että Loganair oli ostanut ScotAirwaysin. ScotAirways jatkaa tätä huolimatta operointia omana yhtiönään vanhalla nimellään Suckling Airways ja säilyttää omat lupansa ja lisenssinsä.


title: Loganair

text: Loganair perustettiin 1. helmikuuta 1962 Logan-rakennusyhtiön lentotaksipalveluksi. Se operoi yhdellä Piper Aztec -koneella Edinburghista Dundeen kaupunkiin. Lähes heti kävi selväksi, että kysyntää säännöllisillekin lennoille löytyi, ja niinpä Loganairin laivasto kasvoi. Kun reittiverkosto kasvoi syrjäisemmille alueille, Loganairin nykyverkosto alkoi muotoutua.


title: Loganair

text: Vuonna 1964 Loganair alkoi operoida saartenvälisiä lentoja Shetlandsaarilla ja Orkneysaarilla. Lentoyhtiöllä on edelleen läheiset suhteet näiden saarten yhteisöiden kanssa. Vuonna 1966 Renfrew'n lentoasema suljettiin ja Loganair siirsi kotipaikkansa Glasgow'hun. Ambulanssilennot aloitettiin 1967 ja kohteina olivat Coll, Colonsay, Oronsay, Isle of Mull sekä Oban. Loganair säilytti jatkossakin suhteensa Scottish Air Ambulance Serviceen ja jatkoi lentoja Britten-Norman BN-2A Islander -koneella. Yhteistyö päättyi kuitenkin 31. maaliskuuta 2006, kun Gama Aviation sai sopimuksen ja alkoi operoida lentoja Beechcraft B200 King Air -koneilla ja Eurocopter EC-135 -helikoptereilla.


title: Loganair

text: Vuodesta 1963 vuoteen 1983 Loganairin omisti Royal Bank of Scotland. Tänä aikana Loganairin reittiverkosto Skotlannin ylämailla ja saarilla alkoi saavuttaa nykyisen muotonsa. Kasvua nopeutti British Airwaysin kasvusuunnitelma, jonka yksi osuus oli matkustajamääriltään vähäisten reittien siirtäminen Loganairin operoitavaksi. Loganairin säännöllinen verkosto kasvoi, ja Orkneysaarilla, Shetlandsaarilla ja Ulko-Hebrideillä oli kattava valikoima kohteita, joihin lennettiin Glasgow'sta ja Edinburghista. Vuonna 1979 uudeksi kohteeksi tuli Derry, ja laajennus Pohjois-Irlantiin alkoi.


title: Loganair

text: Matkustajamäärät olivat jatkuvassa kasvussa, ja Loganair hankki suurempia koneita, kuten Shorts 360 ja Fokker F.27 Friendship. Syyskuussa 1983 British Midland Group hankki enemmistön Loganairin osakkeista. Tähän aikaan Loganair hankki ensimmäiset suihkukoneensa menestyksen ja optimismin seurauksena. BAe 146-200 edusti uusinta teknologiaa lyhyen matkan suihkukoneiden joukossa. Se tarjosi suurta matkustusmukavuutta ja kapasiteettia, ja niinpä Loganair hankki kaksi kappaletta. Niiden avulla avattiin uusia reittejä Kanaalisaarille ja Manner-Eurooppaan. Joulukuussa 1983 Loganair liitettiin Airlines of Britain Groupiin.


title: Loganair

text: Loganair jatkoi laivastonsa kasvattamista: uusia konetyyppejä olivat BAe Jetstream 31, BAe Jetstream 41 ja BAe ATP. 1980-luvun lopulla Loganairilla oli kattava reittiverkosto sekä säännöllisten että tilauslentojen osalta. Näihin aikoihin tehtiin myös kuljetussopimus Royal Mailin kanssa.


title: Loganair

text: 1990-luvulla tapahtui suuria muutoksia: Loganairin omistus siirtyi British Midland Groupilta Manx Airlinesille. Tämän seurauksena perustettiin myös uusi lentoyhtiö, British Regional Airline eli BRA. Heinäkuussa 1994 Loganair ja British Airways tekivät yhteistyösopimuksen. Loganairista tuli British Airwaysin toinen franchising-kumppani, ja Skotlannin-lentoja lentävät koneet maalattiin British Airwaysin väreihin.


title: Loganair

text: Kesäkuussa 2005 Irlannin hallitus myönsi Loganairille luvan operoida lentoja Knockista Dubliniin. Lentoja operoitiin kolmen vuoden ajan British Airwaysin kanssa, kunnes vuonna 2008 lupa annettiin Aer Arannille.


title: Loganair

text: Loganairin laajennus jatkui, ja marraskuussa 2003 se ilmoitti suunnitelmistaan reittien ostamiseksi British Airwaysin tytäryhtiö Citiexpressiltä. Nämä reitit olivat Glasgow'sta Stornowayhin, Benbeculaan, Belfastiin, Aberdeeniin ja Isle of Manille sekä Aberdeenista Shetlandiin ja Edinburghista Belfastiin. Näitä reittejä lennettiin British Airwaysin BAe ATP -koneilla, kunnes 28. toukokuuta 2005 niiden tilalle hankittiin lisää Saab 340 -koneita.


title: Loganair

text: Loganair avasi alkuvuonna 2014 reitin Edinburghin ja Norwichin välille, kun Flybe vetäytyi reitiltä. Se varasi reitille Dornier 328 -lentokoneen ja suunnitteli nostavansa liikennöinnin kolmeen kertaan päivässä huhtikuussa 2014.


title: Loganair

text: Loganair operoi maailman lyhintä säännöllistä lentoa (Loganairin lento 353). Lento Westrayn lentoasemalta Papa Westrayn lentoasemalle kestää kaksi minuuttia.


title: Loganair

text: Lennot Barran lentoasemalle riippuvat vuorovedestä, koska reitillä käytettävät Twin Otter -koneet laskeutuvat rannalle. Twin Otter on pysynyt Loganairin käytössä juuri tämän reitin vaatimien erityisominaisuuksien vuoksi.


title: Loganair

text: Ennen lokakuuta 2008 Loganair oli British Airwaysin franchising-kumppani. Tämän sopimuksen mukaan Loganairin lennot lennettiin British Airwaysin lentonumeroilla. Lennot myytiin British Airwaysin kautta, ja Loganair osallistui British Airwaysin Executive Club- ja BA Miles -ohjelmiin. Loganair oli myös Oneworldin liitännäisjäsen.


title: Loganair

text: Franchising-operaatiot Loganairin saartenvälisillä lennoilla lopetettiin 2004. Loganair lentää näitä lentoja omalla nimellään.


title: Loganair

text: 26. lokakuuta 2008 lähtien Loganair on ollut Flyben franchising-kumppani. Kaikki lennot lennetään Flyben väreissä. Lennot myös myydään Flyben kautta.


title: Loganair

text:
Loganairin koneet huolletaan Glasgow'n kansainvälisellä lentoasemalla Kirkwallissa. Suuri osa huollosta tehdään Loganairin omassa hangaarissa, jossa on yleensä yksi tai kaksi Saab 340 -konetta ja yksi Twin Otter. Jälkimmäinen tyyppi vaatii erityishuoltoa, koska laskeutuminen rannalle saattaa aiheuttaa suolan kertymistä rakenteisiin. Myös Islander-koneet huolletaan Kirkwallissa. Irlanti
 Norja
 Yhdistynyt kuningaskunta
 Yhdistyneiden kuningaskuntien erillisalueet


title: Loganair

text: Loganairin laivastoon kuuluvat seuraavat lentokoneet (tammikuussa 2014):


title: Loganair

text: Loganair hankki vuonna 2014 kolme Saab 2000 -konetta.


title: Jomalsundin kanava

text: Jomalsundin kanava on avokanava Ruotsinpyhtäällä, noin 10 kilometriä Loviisasta kaakkoon. Se sijaitsee mantereen ja Vahterpään välissä. Kanava valmistui vuonna 1898. Sitä syvennettiin toisen maailmansodan aikana ja nykyään sen syvyys on 1,2 metriä.


title: Pyhäkosken kanava

text: Pyhäkosken kanava on Kymijoen vesistön Mäntyharjun reittiin kuuluva kanava Mäntyharjulla. Kanava oli alun perin uittokanava, mutta se muutettiin venekanavaksi vuonna 1998. Kanavan pituus on 450 metriä.


title: Auringontähti

text: Auringontähti ("Telekia speciosa") on Etelä-Euroopassa ja Länsi-Aasiassa kasvava mykerökukkainen ruohokasvi. Se on myös koristekasvina viljelty laji.


title: Auringontähti

text: Auringontähti kasvaa 0,6–1,6 metrin korkeaksi ja on ulkonäöltään kuin isohirvenjuuri ("Inula helenium"), tosin sen lehtilavat ovat ohuemmat, päältä melkein sileät ja laitojen erikokoiset hampaat sijaitsevat epäsäännöllisinä. Isojen mykeröjen laitakukat ovat keltaisia ja kehräkukat ruskehtavankeltaisia.


title: Pikkuauringonkukka

text: Pikkuauringonkukka ("Helianthus petiolaris") on Pohjois-Amerikassa kasvava mykerökukkainen ruohokasvi. Se muistuttaa ulkonäöltään isoauringonkukkaa ("Helianthus annuus"), mutta on paljon matalampi, enintään 60 senttimetriä korkea, kun isoauringonkukka on korkeimpana kolmimetrinen. Pikkuauringonkukan varsi on usein haarova. Sen lehtilavat ovat pienempiä ja niiden tyvi on suippo tai pyöreä. Myös mykeröt ovat "Helianthus annuus"ta pienempiä, kehto ja kehtosuomut kapeampia.


title: Pikkuauringonkukka

text: Isoauringonkukasta on olemassa jalostettuja matalakasvuisia lajikkeita, kääpiöauringonkukkia.


title: Sormituoksukki

text: Sormituoksukki ("Ambrosia trifida") on Pohjois-Amerikassa kasvava yksivuotinen mykerökukkainen ruohokasvi. Sen vastakkaisten lehtien lavat ovat molemmilta puolilta karheita, yleensä syvästi kolmiliuskaiset, joskus myös useampiliuskaisemmat tai ehyet. Terttumainen mykeröstö koostuu runsaista pienistä vihreistä pääosin hedemykeröistä. Laji muistuttaa jonkin verran marunatuoksukkia ("Ambrosia artemisiifolia"), jolla lehtilavat ovat hienoliuskaisempia.


title: Sormituoksukki

text: Sormituoksukista saadaan polyyneihin kuuluvaa tiarubriini B:tä (CHS, CAS 71539-72-5), jota Afrikan ja Kanadan alkuperäisasukkaat ovat käyttäneet ihovaivojen hoitamiseen.


title: Octagon (albumi)

text: Octagon on ruotsalaisen Bathoryn kahdeksas studioalbumi, joka ilmestyi vuonna 1995. "Octagon" on Bathoryn edellisen albumin "Requiemin" tapaan retro-thrashia. Albumi sai yleisesti huonot arvostelut.


title: Denis Kapustin

text: Denis Viktorovitš Kapustin (, s. 5. lokakuuta 1970 Kazan) on venäläinen kolmiloikkaaja.


title: Denis Kapustin

text: Kapustin voitti kultaa alle 20-vuotiaiden EM-kilpailuissa 1989 tuloksella 16,63 m. Stuttgartin MM-kilpailuissa 1993 hän oli kuudes tuloksella 17,19 m. Vuonna 1994 hän voitti hopeaa Pariisin sisäratojen EM-kilpailuissa tuloksella 17,35 m ja kultaa Helsingin EM-kilpailuissa tuloksella 17,62 m. Hän karsiutui Göteborgin MM-kilpailuissa 1995 ja sijoittui neljänneksi Ateenan MM-kilpailuissa 1997 tuloksella 17,59 m.


title: Denis Kapustin

text: Vuonna 1998 Kapustin oli kymmenes Valencian sisäratojen EM-kilpailuissa tuloksella 16,50 m ja voitti hopeaa Budapestin EM-kilpailuissa tuloksella 17,45 m. Hän sijoittui yhdeksänneksi Sevillan MM-kilpailuissa 1999 tuloksella 16,89 m ja voitti pronssia Sydneyn olympialaisissa 2000 tuloksella 17,46 m.


title: Denis Kapustin

text: Kapustinin ennätys on 17,65 m, jonka hän hyppäsi Oslossa 9. heinäkuuta 1998. Sisäradoilla hän on hypännyt 17,47 m Lipetskissä 27. helmikuuta 1994.


title: Aichi E13A

text: Aichi E13A (liittoutuneiden raportointinimi "Jake") oli Aichi Kōkūkin valmistama kolmipaikkainen vesilentokone, joka palveli Keisarillisen Japanin laivastossa toisessa maailmansodassa. Se kehiteltiin E12A-tyyppisestä kellukkein varustetusta meripartiokoneesta. Prototyyppi teki ensilentonsa vuonna 1940, ja se otettiin käyttöön vuoden 1941 lopulla. Uutena käyttöön otettavana tyyppinä se korvasi Nakajima E8N:n eli "Dave"n, joka oli jo vanhentunut.


title: Aichi E13A

text: Konetyyppiä valmistettiin 1 418 kappaletta. Sitä valmistivat Aichin ohella myös Watanabe (myöh. Kyushu) ensisijaisena ja eniten valmistaneena tuottajana sekä vähäisissä määrin Hiron laivastoarsenaali, merivoimien tuotantolaitos.


title: Aichi E13A

text: Koneet osallistuivat pitkille, jopa 13–15 tuntia kestäville merialueitten partiointimatkoille. Sodan loppuvaiheissa monia E13A-koneita käytettiin myös kamikaze-itsemurhatehtävissä.


title: Aichi E13A

text:
Prototyyppi ja ensimmäinen tuotantokone, myöhemmin uudelleen nimetty malli 11:sta.
Harjoituskone kaksoisohjaimin.
Uudelleen suunnitellut kellukkeet ja parempi radio.
Yötoimintaan tarkoitettu malli.
As E13A1a, ilmasta pintaan -tutkalla.
E13A1b:n yötoimintamalli.
Sukellusveneentorjuntamalli. Alarungossa kaksi 20 mm Tyyppi 99 Mark II -konetykkiä sukellusveneitä vastaan ja ripustimet 250 kg:n pommi- tai syvyyspommikuormalle.


title: Paolo Camossi

text: Paolo Camossi (s. 6. tammikuuta 1974 Gorizia) on italialainen kolmiloikkaaja.


title: Paolo Camossi

text: Camossi voitti kultaa alle 20-vuotiaiden EM-kilpailuissa 1993 tuloksella 16,41 m. Budapestin EM-kilpailuissa 1998 hän oli pituushypyn seitsemäs tuloksella 798 cm, mutta karsiutui kolmiloikan loppukilpailusta. Sevillan MM-kilpailuissa 1999 hän sijoittui viidenneksi tuloksella 17,29 m. Vuonna 2000 hän voitti pronssia Gentin sisäratojen EM-kilpailuissa tuloksella 17,05 m ja oli kahdeksas Sydneyn olympialaisissa tuloksella 16,96 m. Seuraavana vuonna hän voitti kultaa Lissabonin sisäratojen MM-kilpailuissa silloisella Italian halliennätyksellä 17,32 m ja sijoittui 11:nneksi Edmontonin MM-kilpailuissa tuloksella 16,18 m. Hän osallistui vielä Helsingin MM-kilpailuihin 2005 ja Moskovan sisäratojen MM-kilpailuihin 2006, mutta karsiutui kummallakin kerralla.


title: Paolo Camossi

text: Camossin ennätys on 17,45 m, jonka hän hyppäsi Milanossa 7. kesäkuuta 2000. Sisäradoilla hän on hypännyt 17,32 m Lissabonissa 9. maaliskuuta 2001. Pituushypyssä hänen ennätyksensä on Padovassa 7. kesäkuuta 1998 hypätty 816 cm.


title: Daniele Greco

text: Daniele Greco (s. 1. maaliskuuta 1989 Nardò) on italialainen kolmiloikkaaja.


title: Daniele Greco

text: Greco oli kahdestoista alle 20-vuotiaiden EM-kilpailuissa 2007 tuloksella 15,00 m ja neljäs alle 20-vuotiaiden MM-kilpailuissa 2008 tuloksella 16,33 m. Vuonna 2009 hän karsiutui Torinon sisäratojen EM-kilpailuissa, voitti kultaa alle 23-vuotiaiden EM-kilpailuissa tuloksella 17,20 m ja karsiutui Berliinin MM-kilpailuissa. Välimeren kilpailuissa hän sai pronssia tuloksella 16,64. Seuraavana vuonna hän karsiutui sekä Dohan sisäratojen MM-kilpailuissa että Barcelonan EM-kilpailuissa.


title: Daniele Greco

text: Vuonna 2011 Greco oli kahdeksas Pariisin sisäratojen EM-kilpailuissa tuloksella 16,24 m ja neljäs alle 23-vuotiaiden EM-kilpailuissa tuloksella 16,55 m. Seuraavana vuonna hän sijoittui viidenneksi Istanbulin sisäratojen MM-kilpailuissa tuloksella 17,28 m, mutta karsiutui Helsingin EM-kilpailuissa. Lontoon olympialaisissa hän oli neljäs tuloksella 17,34.


title: Daniele Greco

text: Greco voitti sisäratojen Euroopan-mestaruuden Göteborgissa 2013 sisärataennätyksellään 17,70. Hänen ulkoratojen ennätyksensä on 17,47 m, jonka hän hyppäsi Potenzassa 9. kesäkuuta 2012.


title: Risqué

text: Risqué on yhdysvaltalaisen Chic-yhtyeen kolmas studioalbumi ja se on ilmestynyt vuonna 1979. Albumi on myynyt platinaa.


title: Risqué

text: Levy-yhtiö on Atlantic Records ja tuottajina ovat toimineet yhtyeen johtohahmot Nile Rodgers ja Bernard Edwards yhtiöstä The CHIC Organization, Ltd., 110 East 59th St., New York, N.Y. 10022.Bernard Edwards ja Nile Rodgers ovat kirjoittaneet, sovittaneet ja johtaneet kaikki kappaleet. Musiikkikustantajat ovat Warner Bros. Music / Chic Music Inc. Laulujen sanat on painettu LP-levyn suojakuoreen.Steppaajat kappaleella "My Feet Keep Dancing":


title: Risqué

text: The Chic Strings:Euroopan markkinoille tarkoitettuja LP-levyjä on valmistettu Englannissa. Jakelusta on huolehtinut WEA Records Ltd., joka on Warner Communicationsin yhtiö, ja jonka toimipaikan osoite Euroopassa on ollut 20 Broadwick Street, London W1. Levykannen valmistaja on Garrod and Lofthouse Ltd.


title: Risqué

text:
Albumilta on julkaistu kolme singleä, joiden tiedot ovat pääartikkelista
Chic.


title: Risqué

text:
Albumi on arvosteltu Soundi-lehdessä.
Sen mukaan albumilta on julkaistu singlenä mukaansatempaava "Good Times", joka on ollut listojen kärkipäässä ja tanssipaikkojen suosikkina. Kappaleen sanoituksessa on myös pientä kritiikkiä pelkkää hauskanpitoa kohtaan: "Don't be a drag – participate". Sama koskee toista tanssikappaletta "My Feet Keep Dancing", jonka mukaan "My mama said my brains are in my feet". Albumin parisuhdelauluissa "Can't Stand to Love You", "Will You Cry" ja "What About Me" moititaan myös miesten käytöstä kovinkin sanankääntein: "Little punk do if for me / Or I'll number your days". Arvioijan mukaan Chic kuului ajankohtansa parhaimpiin ja nimensä mukaisesti tyylikkäimpiin diskomusiikkia esittäviin yhtyeisiin. Sama päti myös Rodgersin ja Edwardsin toiseen samanaikaiseen projektiin, Sister Sledgeen. Chic piti yllä myös soul-musiikin parhaita perinteitä, kuten albumilla oleva balladi "A Warm Summer Night" osoittaa. Tuottajakaksikko oli myös kehittänyt oman tunnistettavan soundinsa ja tuotanto ja sovitukset ovat huolellista työtä. Albumin kakkospuolta arvioija pitää ykköspuolta heikompana, mutta sekin nousee tavanomaisuuden yläpuolelle.


title: Pienimmän neliösumman suora

text: Pienimmän neliösumman suora on käytännöllinen menetelmä lineaarisen mallin sovittamiseksi havaintoaineistoon, jossa jonkin muuttujan voidaan olettaa riippuvan lineaarisesti toisen muuttujan arvoista.


title: Pienimmän neliösumman suora

text: Menetelmän lähtökohtana on valita lineaarisen mallin kertoimet siten, että havaittujen arvojen ja mallin antamien arvojen erotuksista laskettujen neliöiden summa saa pienimmän mahdollisen arvonsa.


title: Pienimmän neliösumman suora

text:
Tarkastellaan data-aineistoa, joka sisältää formula_1 kappaletta havaintopareja formula_2.
Oletetaan, että formula_3-arvot riippuvat formula_4-arvoista lineaarisen mallin
formula_5 mukaisesti. Tehtävänä on löytää kertoimille formula_6 ja formula_7
sellaiset arvot, että virheneliösumma
saa pienimmän mahdollisen arvonsa.


title: Pienimmän neliösumman suora

text:
Kun summan termissä esiintyvä neliö puretaan auki, summa hajotetaan osasummiin, asetetaan näin saadun lausekkeen osittaisderivaatat kertoimien formula_6 ja formula_7 suhteen nolliksi ja ratkaistaan näin saatu lineaarinen yhtälöpari kertoimien suhteen, saadaan ratkaisu:
missä


title: Pienimmän neliösumman suora

text: Nämä summat voidaan helposti laskea suoraan havaintoarvoista.


title: Pienimmän neliösumman suora

text:
Havaintoarvoista voidaan myös laatia taulukko, johon varataan omat sarakkeet arvoille formula_13,
formula_14, formula_15, formula_16 ja formula_17. Tarvitut summat saadaan tällöin suoraan ko. taulukon sarakesummina.


title: Pienimmän neliösumman suora

text: Tilastollista terminologiaa ja matriisilaskentaa käyttäen samaa asiaa käsittelee artikkeli Lineaarinen regressioanalyysi.


title: Côte d’Albâtre

text: Côte d’Albâtre (suom. Alabasterirannikko) on osa Englannin kanaalin rannikkoa Seine-Maritimen departementissa Ylä-Normandian hallintoalueella Ranskassa. Rannikko on 120 km pitkä ja ulottuu Le Havresta Le Tréportiin. Rannikko on saanut nimensä valkoisista jyrkistä kalkki- ja piikivikallioista, joita meri ja tuuli ovat kuluttaneet, samalla muodostaen mereen myös raukkeja.


title: Côte d’Albâtre

text: Rannikko tuli kuuluisaksi useiden impressionistien, kuten Eugène Boudin, Camille Pissarro ja Alfred Sisley, matkustaessa rannikolle maalaamaan valkoisia jyrkänteitä ja vehmaita ylänköjä.


title: Arikaran kieli

text: Arikaran kieli on Fort Bertholdin reservaatissa Pohjois-Dakotassa asuvien arikarojen puhuma caddolainen kieli. Vuoden 1997 arvion mukaan kielellä oli jäljellä noin 20 puhujaa ja määrä oli vähenemään päin. Arikarat ovat siirtyneet käyttämään pääasiassa englannin kieltä. Arikaran kielellä on julkaistu jonkin verran opetuskäyttöön tarkoitettua materiaalia. Yksi viimeisistä kieltä sujuvasti puhuneista henkilöistä Sahnin Kata kuoli tammikuussa 2010. Hän oli myös niitä harvoja arikaran puhujia, joilla oli valmiudet antaa kielen opetusta.


title: Arikaran kieli

text:
Arikaran äännerakenne on seuraavanlainen:
Affikaatta ja yhdistelmä ovat kontrastoivia; "čipátš" ('pihatatar'). Soinnillisilla konsonanteilla on soinnittomat allofonit ennen soinnittomia konsonantteja.


title: Arikaran kieli

text: Kaikki vokaalit esiintyvät sekä lyhyinä että pitkinä.


title: Joel Campbell

text: Joel Nathaniel Campbell Samuels (s. 26. kesäkuuta 1992 San José, Costa Rica) on costaricalainen jalkapalloilija, pelipaikaltaan hyökkääjä. Hän pystyy pelaamaan myös laitalinkkinä.


title: Joel Campbell

text: Campbell aloitti ammattilaisuransa kotimaassaan Deportivo Saprissaissa vuonna 2009, josta hänet lainattiin Puntarenasiin tammikuussa 2011.


title: Joel Campbell

text: 28. heinäkuuta 2011 costaricalainen televisio uutisoi Campbellin siirtyneen Arsenaliin, mutta hän oikaisi myöhemmin uutisoinnin sanomalla, että siirtoa ei ole syntynyt, mutta neuvottelut ovat käynnissä. Hänestä olivat kiinnostuneet myös Sevilla ja Fiorentina.


title: Joel Campbell

text: 19. elokuuta Campbell siirtyi Arsenaliin viisivuotisella sopimuksella. 27. elokuuta kuitenkin paljastui, että hänellä ei ollut pelilupaa, mikä esti Englannissa pelaamisen.


title: Joel Campbell

text: Kun Campbell ei saanut pelilupaa Englannissa, hän siirtyi lainalle ranskalaiseen FC Lorientiin. Campbell teki debyyttinsä Ranskan pääsarjassa Ligue 1:ssä 10. syyskuuta 2011 vierasottelussa Sochaux’ta vastaan, kun hän pääsi kentälle Grégory Bourillonin tilalle. Ottelun lopussa hän syötti Innocent Emegharan 1–1-tasoituksen, joka toi Lorientille pisteen. 1. lokakuuta Campbell teki ensimmäisen maalinsa Valenciennesia vastaan. Hän teki kaudella 25 liigaottelussa kolme maalia.


title: Joel Campbell

text: 2. heinäkuuta 2012 Campbell siirtyi kauden 2012–2013 kattavalla lainasopimuksella espanjalaisen Real Betisin riveihin. Laina-ajallaan hän pelasi 28 Primera División -ottelua ja teki kaksi maalia.


title: Joel Campbell

text: Heinäkuussa 2013 Campbell siirtyi kauden mittaiselle lainalle kreikkalaiseen Olympiakosiin.


title: Jaasin kieli

text: Jaasin kieli oli jaasien puhuma iranilainen kieli. Kieli oli samankaltainen alaanin– ja nykyisen osseetin kielen kanssa. Kieli säilyi osittain 1500−luvulle saakka, mutta katosi sittemmin iasien sulautuessa unkarilaisiin.


title: Jaasin kieli

text: Yksi tärkeimmistä jaasien kielestä jäljelle jäänyt kirjallinen lähde on unkarilaisten viranomaisten aikanaan tekemä 40:n sanan lista, jota he olivat käyttäneet apuna Jászfalun kylän iasien kanssa keskustelemisessa. Lista sisältää esimerkiksi eläinten, ruokien ja viljatuotteiden jaasinkielisiä nimiä. Lista alkaa jaasinkielisellä tervehdyksellä "daban horz nachechsa" ("hyvää päivää herra") ja jatkuu nimityksillä kuten "khefev" (leipä), "fit" (liha), "fana" (viini), "dan" (vesi), "bah" (hevonen), "fus" (lammas), "dicega"' (lehmä) ja niin edelleen.


title: Jaasin kieli

text: Toinen tärkeä lähde on vuonna 1323 tehty iasien anomus heidän oikeuksistaan, jossa on luoteltu useiden iasien edustajien nimet. Nimistä voidaan johtaa yhtäläisyyksiä iranilaisiin kieliin ja osseetin kieleen. Listassa käytetään esimerkiksi termiä "Furduh", jota vastaa osseetin "furt". Termi merkitsee nimen yhteydessä jonkun poikaa. Listassa mainittuja nimiä ovat esimerkiksi "Chatharch", "Byk" ja "Karachin". Iranilaistaustaisten nimien lisäksi joillakin oli myös selvästi turkkilaistaustaisia nimiä, jotka oli ehkä lainattu kumaanista.


title: Väärinkäsityksiä

text: Väärinkäsityksiä () on Penny ja seitsemän tassua -kirjasarjan neljäs osa.


title: Väärinkäsityksiä

text: Pääsiäsloma on alkanut Pennylle epämieluisissa merkeissä, sillä hän kuulee Elviksen tapailevan toista tyttöä nimeltä Sofia. Penny muuttuu todella mustasukkaiseksi, lisäksi hän saa tietää Kolumbuksen, hänen isoveljensä, olevan mukana suunnittelemassa Elviksen kanssa jotakin, mutta pojat eivät kerro Pennylle mitään. Pennyn isäkään, Mathias, ei näytä kertovan Pennylle mitä on tekeillä. Penny raivostuu talon pojille.


title: Neuvostoliitto olympialaisissa

text: Neuvostoliitto osallistui kesäolympialaisiin ensimmäisen kerran Helsingissä 1952 ja talviolympialaisiin Cortina d’Ampezzossa 1956. Ainoat Neuvostoliiton isännöimät olympialaiset pidettiin Moskovassa 1980. Neuvostoliitto ei osallistunut vuoden 1984 Los Angelesin kisoihin.


National Center for Atmospheric Research (NCAR) on Yhdysvaltojen liittovaltion rahoittama tutkimuskeskus, joka tuottaa palveluita, tutkimusta ja koulutusta meteorologiassa ja sen lähitieteissä. NCAR tarjoaa alan tiedeyhteisön käyttöön laitteistoja kuten tutkia ja tutkimuslentokoneita, sekä supertietokoneita ja muita tutkimuksen tukipalveluita.


title: National Center for Atmospheric Research

text: NCAR toimii useissa pisteissä Boulderin ympäristössä Coloradon osavaltiossa lähellä Kalliovuoria.


title: Klusiakasvit

text: Klusiakasvit (Clusiaceae) on lahkoon Malpighiales kuuluva kaksisirkkaisten kukkivien kasvien heimo. Heimo tunnetaan varsinkin vanhemmissa lähteissä myös tieteellisellä nimellä Guttiferae.


title: Klusiakasvit

text: Heimoon kuuluu 14 sukua ja noin 590 lajia. Suurimmat suvut ovat klusiat (yli 300 lajia) ja mangostanit (noin 240 lajia). Heimon lajit ovat yleensä ikivihreitä trooppisen ilmaston puita ja pensaita.


title: Klusiakasvit

text: Klusiakasvit ovat trooppisten ilmastoalueiden puuvartisia kasveja, useat lajit ovat puita, jotkut pensasmaisia, liaaneja tai päällyskasveja. Lehdet ovat yleensä soikeat ja laidoiltaan ehyet, vastakkaisesti oksiin kiinnittyneet. Klusiakasvit ovat yleensä kaksikotisia, eli hede- ja emikukat ovat eri yksilöissä. Kukkien rakenne vaihtelee heimon sukujen välillä, verholehtien ja terälehtien määrät vaihtelevat kolmesta viiteen, ja joillain lajeilla ne ovat yhteenkasvaneet, toisilla erilliset. Hedelmä on marja tai kuiva kota.


title: Klusiakasvit

text: Klusiakasvien heimossa on kolme tribusta:


title: Klusiakasvit

text: Tribuksessa Clusieae on viisi sukua ja 390 lajia, joista osa on liaaneja tai epifyyttejä. Kasvit ovat kaksikotisia, kukat yksineuvoisia. Tribus kasvaa Uuden maailman tropiikissa. Suurimmat suvut ovat klusiat ("Clusia", 300–400 lajia) ja "Chrysochlamys" (55 lajia). New World tropics.


title: Klusiakasvit

text: Tribukset Garcinieae ja Symphonieae muodostavat heimon evoluutiopuussa sisarusparin, jonka ominaisuus on mm. marjamainen hedelmä.


title: Klusiakasvit

text: Garcinieae käsittää kaksi sukua ja 270 lajia, jotka kasvavat tropiikissa erityisesti Vanhan maailman puolella. Mangostanien suku ("Garcinia") käsittää lajeista valtaosan: 240 lajia. Tribuksen kasvit ovat kaksikotisia.


title: Klusiakasvit

text: Tribukseen Symphonieae kuuluu seitsemän sukua ja 48 lajia tropiikissa, muttei juurikaan Afrikan mantereella. Runsaslajisin suku on "Symphonia" 23 lajillaan.


title: Klusiakasvit

text: Suvut:


title: Klusiakasvit

text: Klusiakasvit ovat lähes yksinomaan trooppisia, muutamia lajeja esiintyy myös subtrooppisilla alueilla. Suurin lajirunsaus on Etelä-Amerikassa, Afrikassa, ja eteläisessä Aasiassa, mutta lajeja löytyy myös Väli-Amerikasta ja Australiasta. Useimmat lajit kasvavat sademetsissä tai monsuunimetsissä, harvoin kuivemmilla alueilla.


title: Klusiakasvit

text: Heimo sisältää joitakin trooppisia hedelmiä, kuten useat mangostanit ("Garcinia"), joista yleisimpänä punamangostani eli mangostani ("G. mangostana"), sekä myös bakuri-hedelmän ("Platonia insignis"). Eräiden mangostanilajien hedelmien kuorista valmistetaan myös mausteita Etelä- ja Kaakkois-Aasiassa. Usambaransambun ("Allanblackia stuhlmannii") ja muiden sambulajien siemenistä tehdään ruokaöljyä. Joidenkin mangostanilajien mahlasta saadaan oranssinkeltaista väriainetta. Lisäksi monia heimon lajeja käytetään puutavarana.


title: Shinji Nakamoto

text: Shinji Nakamoto (; s. 8. heinäkuuta 1945) on japanilainen entinen jousiampuja. Nakamoto kilpaili Münchenin olympialaisissa 1972 henkilökohtaisessa kisassa, jossa hän sijoittui 38:nneksi.


title: Pinaattiohukainen

text: Pinaattiohukainen eli pinaattilettu on ohukainen, jonka taikinaan on sekoitettu hienonnettua pinaattia. Pinaattilettuja on Suomessa tavallista tarjoilla puolukkahillon tai -survoksen, savukalan tai jauhelihakastikkeen kanssa.


title: Pinaattiohukainen

text: Suomessa pinaattiletut ovat veriohukaisten ja porkkanaohukaisten tavoin usein ruokatehtaassa valmistettuja einesruokia. Niitä myydään muun muassa tuotemerkeillä Atria ja Pirkka.. Saarioinen pakkaa einespinaattiohukaistensa mukaan myös puolukkahillon. Espoolainen Kruunu Herkku Oy tekee luomupinaattiohukaisia. Helsinkiläinen Lagerblad Foods tekee gluteenittomia, vegaanisia, maidottomia ja laktoosittomia pakastettuja pinaatti-porkkanaohukaisia. Mustasaarelainen Riitan Herkku valmistaa isoja pinaattiohukaisia nimellä Pinaattiräiskäleet.


title: Pinaattiohukainen

text: "Helsingin Sanomat" ihmetteli vuonna 2007 Atrian pinaattiohukaisten pakkauksen lämmitysohjetta, jossa letut neuvotaan laittamaan uuniin alumiinifoliolla peitettyinä, vaikka lämmitysaika näin moninkertaistuu. Valmistaja vastasi sen estävän lettujen kuivumisen. Lehden mielestä energiatehokkain ja nopein tapa olisi lämmitys paistinpannulla, minkä neuvon antamista valmistaja lupasi harkita.


title: Pinaattiohukainen

text: Ainakin 1970-luvulta asti on saatavana ollut myös pinaattiohukaisjauhetta.


title: Pinaattiohukainen

text: Pinaattilettuja voi tehdä itse sekoittamalla lettutaikinaan tuoretta tai pakastepinaattia, tai jatkamalla tähteeksi jäänyttä pinaattimuhennosta kananmunalla ja vehnäjauhoilla ja paistamalla seos pannulla.. Pinaattiohukaisiksi voidaan kutsua myös pinaattimuhennoksella täytettyjä tavallisia ohukaisia.


title: Pinaattiohukainen

text: Valkoisten vehnäjauhojen tilalla tai lisäksi pinaattilettutaikinaan käytetään myös ruisjauhoa, hiivaleipäjauhoa, härkäpapujauhoa, spirulinajauhoa, tattarijauhoa, kaurajauhoa tai muuta gluteenitonta jauhoa, spelttivehnäjauhoa, kikhernejauhoa tai ohrajauhoa.


title: Pinaattiohukainen

text: Pinaatin sijasta tai lisäksi lettuihin voi käyttää nokkosta, lehtikaalia ja sitruunamelissaa.


title: Pinaattiohukainen

text: Miedon makuiset pinaattiohukaiset sopivat tarjoiltaviksi monenlaisten lisukkeiden kanssa ja monella eri aterialla. Etenkin muualla kuin Suomessa pinaattilettuja tarjotaan aamiaisella esimerkiksi rahkan kera. Niitä voi tarjota alkuruokana esimerkiksi blinien tavoin mädin ja smetanan kera, pääruokana erilaisilla täytteillä, juustokuorrutuksella tai valkokastikkeen kera, tai letuista voi rakentaa lasagnen kaltaisen uuniruoan. Pinaattiletut voi tarjoilla myös makeana jälkiruokana: tukholmalainen Örtagården-kasvisravintola Östermalmin kauppahallissa oli 1990-luvulla tunnettu kanelilla ja vaniljasokerilla maustetuista makeista pinaattiletuista, jotka tarjoiltiin hillon ja kermavaahdon kera.


title: Pinaattiohukainen

text: Pinaattilettuja tarjotaan Suomessa usein myös kouluruokana, ja ne ovat kalapuikkojen ohella vuosikymmenestä toiseen koululaisten suosikkiruokia. Vuonna 2010 Porvoossa pinaattiletut poistettiin koulujen ruokalistalta muutamien aikuisten valitettua niiden lisäainemääristä, huolimatta siitä että kyselyn mukaan ne olivat porvoolaiskoululaisten suosikkiruoka. Porvoon nuorisovaltuusto teki joulukuussa 2011 pinaattilettujen palauttamisesta aloitteen kaupungin ruokapalvelupäällikölle.


title: Pinaattiohukainen

text: Pinaattilettuja on etenkin Seinäjoen seudun peruskouluissa tarjoiltu 1970-luvun keskivaiheilta lähtien jauhelihakastikkeen kera. Alun perin annokseen kuului vielä kurpitsaraasteella mehustettu porkkanaraaste. Ruokayhdistelmä sai alkunsa kansakouluista peruskouluun siirryttäessä, kun valtakunnallisesti yhtenäistetyt ravitsemussuositukset edellyttivät kouluruoalta entistä tarkempaa ravintoarvojen seurantaa, ja pinaattiletut saivat puolukkosurvoksen sijaan proteiinipitoisemman lisukkeen jauhelihakastikkeesta. Yhdistelmä on yhä monien eteläpohjalaisten peruskoulujen ruokalistalla ja siirtynyt kouluista myös kotikeittiöihin.


title: Aleksei Šved

text: Aleksei Viktorovitš Šved (; s. 16. joulukuuta 1988 Belgorod, Venäjän SFNT, Neuvostoliitto) on venäläinen koripalloilija.


title: Aleksei Šved

text: Šved aloitti koripallon Lenwilin juniorijoukkueissa, Pietarissa. Hän siirtyi TsSKA Moskovaan vuonna 2005, jonka lisäksi hän pelasi alemmalla sarjatasolla TsSKA Trintan joukkueessa. TsSKA Moskovan edustusjoukkueessa Šved debytoi kaudella 2006–2007. Loppukaudesta hän pelasi otteluita myös Himkissä. Kaudet 2007–2009 Šved pelasi TsSKA Moskovassa, minkä lisäksi hän pelasi alemmalla sarjatasolla myös Trintan joukkueessa. Kaudeksi 2009–2010 hänet vuokrattiin Dynamo Moskovaan, jossa hän teki 10,3 pistettä ottelua kohden superliigassa. Vuonna 2010 Šved palasi Moskovaan.


title: Aleksei Šved

text: Heinäkuussa 2012 Šved teki kolmivuotisen ja kymmenen miljoonan dollarin arvoisen sopimuksen NBA:ssa pelaavan Minnesota Timberwolvesin kanssa.


title: Aleksei Šved

text: Heinäkuussa 2015 Šved siirtyi takaisin Venäjälle, Himki BK:hon, oltuaan tyytymätön NBA:sta saamiinsa tarjouksiin. Hän on sopimuksensa myötä Euroopassa eniten ansaitsevia koripalloilijoita.


title: Aleksei Šved

text: Maajoukkuetasolla Šved pelasi maansa juniorimaajoukkueissa ja edusti maataan nuorten EM-kilpailuissa. Ensimmäiset aikuisten arvokisansa hän pelasi vuonna 2011, jolloin Venäjä osallistui EM-kilpailuihin. Šved teki kisoissa 8,5 pistettä ja antoi 3,1 syöttöä ottelua kohden. Vuoden 2015 EM-kilpailuihin Šved ei osallistunut selkävamman takia.


title: Ljudmila Kostjukevitš

text: Ljudmila Kostjukevitš (; s. 8. heinäkuuta 1964) on valkovenäläinen pikaluistelija. Hän edusti seuratasolla PR Mogilevia.


title: Ljudmila Kostjukevitš

text: Kostjukevitš oli sprinttimaailmanmestaruuskisoissa 29. vuonna 1993. Hän sijoittui Naganon olympialaisissa 1998 31:nneksi 500 metrillä ja oli 34:s 1 000 metrin matkalla.


title: Richard Tomita

text: Richard Kiyoshi Tomita (8. heinäkuuta 1927 Honolulu) on yhdysvaltalainen entinen painonnostaja.


title: Richard Tomita

text: Tomita osallistui Lontoon olympialaisissa 1948 alle 60 kilon sarjaan, jossa hän sijoittui yhdeksänneksi nostettuaan yhteistuloksen 300 kiloa. Hän voitti samassa painoluokassa Yhdysvaltain-mestaruuden vuosina 1949 ja 1952.


title: MAV

text: MAV (lyhenne sanoista "Micro Air Vehicle") on miehittämättömien ilma-alusten (UAV) luokka, jolla on kokorajoituksia ja jotka voivat toimia itsenäisesti. Uusimmat mallit voivat olla jopa 15 senttimetrin pituisia. Kehitystä ohjaavat kaupalliset, tutkimukselliset, hallinnolliset ja sotilaalliset tarpeet. Tulevaisuudessa on odotettavissa hyönteisen kokoisia malleja. Pieni koko mahdollistaa vaarallisen alueen tarkkailun, mikä olisi muuten saavuttamattomissa maassa oleville kulkuneuvoille. MAV:ja on tehty myös harrastetarkoituksiin, kuten robottikisoihin ja valokuvaukseen.


title: Linnea Dale

text: Linnea Dale (s. 22. huhtikuuta 1991 Tinn) on norjalainen laulaja.


title: Linnea Dale

text: Linnea syntyi Tinnin kunnassa, Telemarkin läänissä, Norjassa keväällä 1991. Hän on opiskellut Skien videregående -lukiossa. Hän osallistui Norjan Idolsiin vuonna 2007, jossa hän sijoittui seitsemänneksi. Hän esitti itse säveltämänsä ja sanoittamansa kappaleen ”What Do I Know About Love” semifinaalissa 10. lokakuuta. Vuonna 2009 Linnea liittyi Donkeyboy-yhtyeeseen, jonka debyyttialbumilla "Caught in a Life" hän vieraili naislaulajana kappaleissa ”Ambitions”, ”Sometimes” sekä ”Awake”. Hän on myös levyttänyt kappaleen ”Anything Goes (and Everything's Alright)” yhdessä Magnus Sinnesin kanssa. Dalen ensimmäinen EP, "Children Of The Sun" julkaistiin 27. tammikuuta 2012, ja ensimmäinen sooloalbumi "Lemoyne Street" huhtikuussa samana vuonna.


title: Norrbyholmen

text: Norrbyholmen on rakentamaton noin 250 × 330 metrin kokoinen saari Paraisten keskustan pohjoispuolella Ålön- ja Kirjalansaaren välissä.


title: Torgallmenningen

text: Torgallmenningen on kävelykatu ja aukio Norjan toiseksi suurimman kaupungin, Bergenin keskustassa. Kävelykadulla on useita tavarataloja, liikkeitä ja ravintoloita sekä seitsemän metriä korkea merimiesten patsas.


title: Nuorten kesäolympialaiset 2014

text: Nuorten kesäolympialaiset 2014 olivat toiset nuorten kesäolympialaiset ja ne järjestettiin elokuussa 2014 Nanjingissa, Kiinassa. Kisojen pitopaikka päätettiin vuonna 2010 Vancouverissa. Parhaiten kisoissa menestyi isäntämaa Kiina, joka keräsi kaikkiaan 65 mitalia.


title: Viherjäkäläyökkönen

text: Viherjäkäläyökkönen ("Victrix umovii") on harvinainen yökkösiin kuuluva perhoslaji.


title: Viherjäkäläyökkönen

text: Etusiipien pohjaväri on oliivinvihreä. Siiven poikki kulkevat mustat sisempi ja ulompi poikkiviiru voimakkaasti aaltoilevina ja ulompi poikkiviiru lähestyy siiven takaosassa selvästi sisempää. Poikkiviirujen väliin jäävä alue on takaosasta huomattavan tumma ja lähellä siiven etuosaa poikkiviirujen väliin jäävät mustareunaiset, keskeltä vihertävät rengastäplä ja munuaistäplä. Aivan siiven tyvessä erottuu musta tyvipoikkiviiru ja siiven kärkiosa on tummanharmaa. Takasiivet ovat tummanruskeat ja niissä on kuunsirpin muotoinen keskitäplä. Imukärsä on lyhyt. Siipiväli 28–31 mm.


title: Viherjäkäläyökkönen

text: Viherjäkäläyökkösen levinneisyysalue ulottuu Puolasta ja Ukrainasta Baltian läpi Viroon. Lisäksi Keski-Ruotsissa on pysyvä kanta ja myös Norjasta laji tunnetaan. Venäjällä levinneisyys ulottuu Uralille. Suomesta lajista on tavattu vain muutamia kymmeniä yksilöitä Ahvenanmaan, Varsinais-Suomen, Etelä-Karjalan ja Kainuun alueilta. Viimeisin havainto on Houtskarista vuodelta 1985 ja vuoden 2010 kansallisessa uhanalaisarvoinnissa laji on luokiteltu puutteellisesti tunnetuksi (DD). Perhoset lentävät Ruotsissa kesäkuun puolivälistä heinäkuun alkupuoliskolle.


title: Viherjäkäläyökkönen

text: Laji vaikuttaa lentävän pääasiassa vain parittomina vuosina.


title: Viherjäkäläyökkönen

text: Viherjäkäläyökköstä pidetään eräänä Euroopan harvinaisimmista perhoslajeista ja sen elintavat ovat huonosti tunnetut. Lajin elinympäristöjä näyttävät olevan vanhat ja lämpimät metsät, joiden puissa kasvaa runsaasti naavoja. Elinpaikan maaperä on moreenipitoista ja ohuelti sammaleen päällystämää. Laji lentää myöhään yöllä ja tulee valolle, mutta perhoset liikkuvat ilmeisesti enimmäkseen korkealla latvustoissa. Useimmiten yksilöitä on tavattu huomattavan lämpiminä öinä. Aikuisten perhosten surkastunut imukärsä ei sovellu ravinnonottoon, minkä vuoksi perhoset ovat lyhytikäisiä ja elävät ilmeisesti vain pari päivää. Kasvatusten perusteella naaraan munimat munat kuoriutuvat 20–25 päivän kuluttua ja toukkakehitys kestää kaksi vuotta. Toukka talvehtii kehräämänsä pienen pussin sisällä.


title: Viherjäkäläyökkönen

text: Metsätalous uhkaa lajin elinympäristöjä.


title: Viherjäkäläyökkönen

text: Toukan pääasiallista ravintoa on korpiluppo ("Alectoria sarmentosa").


title: Bburago

text: Bburago on italialainen pienoismalliautovalmistaja. Yhtiö perustettiin Italian Burago di Molgorassa vuonna 1976. Bburago valmistaa useita erikokosia metallipienoismalleja suosituista autoista. Nykyään Bburagon pienoismallit valmistetaan Kiinassa.


title: Vincenzo Manni

text: Vincenzo Manni (22. tammikuuta 1740 Fabriano – 15. huhtikuuta 1815) oli italialainen roomalaiskatolinen piispa. Hänet vihittiin papiksi 25. maaliskuuta 1781 ja nimitettiin Tivolin hiippakunnan johtoon 14. helmikuuta 1784. Piispaksi vihkiminen seurasi 20. helmikuuta; pääkonsekraattorina toimi Innocenzo Conti.


title: Vincenzo Manni

text: Manni kuoli 75-vuotiaana virassa. Hänen seuraajakseen nimitettiin Giovanni Battista a Santa Margarita Pietro Alessandro Banfi.


title: Giovanni Paolo Benotto

text: Giovanni Paolo Benotto (s. 23. syyskuuta 1949) on italialainen roomalaiskatolinen arkkipiispa. Hänet vihittiin papiksi Pisan arkkihiippakuntaan 28. kesäkuuta 1973 ja nimitettiin Tivolin hiippakunnan johtoon 5. heinäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Alessandro Plotti, jota avustivat Paolo Romeo ja Pietro Garlato. Benotto asetettiin virkaansa 4. lokakuuta.


title: Giovanni Paolo Benotto

text: Benotto sai 2. helmikuuta 2008 nimityksen Pisan arkkipiispaksi, jonka virkaan hänet asetettiin 6. huhtikuuta.


title: Anni Uusivirta

text: Anni Uusivirta (s. 14. toukokuuta 1986) on suomalainen malli ja juontaja. Hänet valittiin vuoden 2011 Miss Suomen lehdistön ihannetytöksi. Uusivirta voitti "Viidakon tähtöset" -ohjelman ja toimi juontajana "Tilt"-ohjelmassa.


title: Anni Uusivirta

text: Uusivirta on toiminut lentoemäntänä Englannissa ja Abu Dhabissa.


title: Kulkuyökkönen

text: Kulkuyökkönen ("Spodoptera exigua") on Suomessa satunnaisesti tavattava yöperhonen. Sen on vaeltajalaji, joka voi aiheuttaa toukkavaiheessa runsaana esiintyessään huomattavia tuhoja viljelyskasveille.


title: Kulkuyökkönen

text: Etusiipien pohjaväri on harmaa ja himmeäkuvioinen. Poikkiviirut erottuvat heikosti, mutta rengastäplä on oranssinruskea ja myös munuaistäplä on reunoiltaan oranssinruskea. Takasiivet ovat valkoiset, hieman läpikuultavat ja helmiäisenhohtavat. Niissä on lisäksi musta reunajuova. Lepäävä perhonen pitää siipiään hieman rullamaisesti vartalon ympärille kierrettynä. Siipien kärkiväli 27–31 mm.


title: Kulkuyökkönen

text: Alun perin aasialainen perhonen, jota tavataan vaeltajalajina laajalti ympäri maailmaa. Levinneisyys ulottuu Afrikkaan ja Etelä-Eurooppaan ja kattaa loput Euroopasta, suurimman osan Aasiaa, Tyynenmeren saaret ja suuren osan Pohjois-Amerikkaa. Suomesta perhosia on tavattu silloin tällöin hajanaisesti etelärannikolta Oulun korkeudelle saakka. Havainnot keskittyvät kuitenkin etelärannikon tuntumaan. Suomen havainnot on tehty pääasiassa elokuussa. Vuonna 1964 Pohjois-Eurooppaan suuntautui Keski-Aasiasta vaellus, jonka yhteydessä lajista tavattiin Suomestakin toistatuhatta yksilöä.


title: Kulkuyökkönen

text: Kulkuyökkönen on elää ilmeisesti pääasiallisesti aroilla ja vaeltaneetkin yksilöt näyttävät välttelevän metsiä ja suosivan avoimia ympäristöjä. Laji lentää ilmeisesti vain yöllä ja käyttää ilmavirtoja apuna pitkillä lentomatkoilla. Perhonen tulee valolle mutta huonosti syötille. Kehitys munasta aikuiseksi kestää huoneenlämmössä noin kuukauden.


title: Kulkuyökkönen

text: Naaras tuottaa 300–600 munaa, jotka se munii 50–150 munan ryhmiksi, usein lehtien alapinnoille lähelle kukintoja. Toukkavaiheita on viisi ja toukan väritys muuttuu jonkin verran vaiheiden aikana. Täysikasvuinen toukka koteloituu maaperään suunsa eritteellä vuorattuun onkaloon. Laji ei kykene vaipumaan diapaussiin eikä siksi myöskään talvehtimaan alueilla, joilla talvi tappaa ravintokasvit.


title: Kulkuyökkönen

text: Lämpimän ilmaston alueilla kulkuyökkönen on huomattava maatalouden tuholainen, jonka toukat tekevät vahinkoa viljely- ja puutarhakasveille sekä hedelmille.


title: Kulkuyökkönen

text: Lajilla elää monia loispistiäisiä ja -kärpäsiä. Myös muutamat petoluteet saalistavat erityisesti nuoria toukkia. Lajia voidaan torjua myrkytyksillä ja feromonipyydysten avulla.


title: Kulkuyökkönen

text: Toukka elää syöden useiden eri kasvilajien lehtiä ja hedelmiä.


title: Tadeusz Pikus

text: Tadeusz Pikus (s. 1. syyskuuta 1949) on puolalainen roomalaiskatolinen piispa. Hänet vihki papiksi Varsovan arkkihiippakuntaan Jerzy Modzelewski 7. kesäkuuta 1981. Hänet nimitettiin Varsovan vihkipiispaksi ja Lysinian titulaaripiispaksi 24. huhtikuuta 1999. Piispaksi vihkiminen seurasi 8. toukokuuta. Pääkonsekraattorina toimi Józef Glemp, jota avustivat Kazimierz Romaniuk ja Bronislaw Dembowski.


title: Arnold Riegger

text: Arnold O. Riegger (8. heinäkuuta 1920 Bothell, Washington – 6. heinäkuuta 1995 Battle Ground, Washington) oli yhdysvaltalainen ampuja. Hän kilpaili Rooman olympialaisissa 1960 trapissa, jossa hän sijoittui 30:ksi.


title: Loris Francesco Capovilla

text: Loris Francesco Capovilla (14. lokakuuta 1915 Pontelongo – 26. toukokuuta 2016) oli italialainen roomalaiskatolinen kardinaali ja arkkipiispa. Hänet vihittiin papiksi Venetsian patriarkaattiin 23. toukokuuta 1940 ja nimitettiin Chietin johtoon 26. kesäkuuta 1967. Piispaksi konsekroinnin suoritti 16. heinäkuuta paavi Paavali VI, jota avustivat Augusto Gianfranceschi ja Jacques-Paul Martin.


title: Loris Francesco Capovilla

text: Capovilla sai 25. syyskuuta 1971 nimityksen Loreton prelaatiksi ja Mesembrian titulaariarkkipiispaksi. Hän erosi tehtävistään prelaattina 10. joulukuuta 1988. Hänet nimitettiin kardinaaliksi 22. helmikuuta 2014.


title: Gilbert Louis

text: Gilbert Louis (s. 31. toukokuuta 1940 Champsecret) on ranskalainen roomalaiskatolinen piispa. Hänet vihittiin papiksi 11. heinäkuuta 1965 ja nimitettiin Châlonsin hiippakunnan johtoon 1. maaliskuuta 1999. Piispaksi vihkiminen seurasi 11. huhtikuuta. Pääkonsekraattorina toimi Louis-Marie Billé, jota avustivat Yves-Maria Guy Dubigeon ja Henri-François-Marie-Pierre Derouet.


title: Hiidentie

text: Hiidentie on Salosta Uskelan ja Perttelin kautta Somerolle johtava historiallinen tie, jota on pidetty keskiaikaisperäisenä tai mahdollisesti jopa rautakautisena. Yhdessä Somerolta Tammelan ja Rengon kautta Hämeenlinnaan jatkuvan Hämeen Härkätien kanssa sen on katsottu yhdistäneen Uskelanjokilaaksoa ja Vanajan Hämettä liikenteellisesti ja kaupallisesti jo rautakaudella.


title: Hiidentie

text: Kulultaan tie on noudattanut pääosan matkastaan Uskelanjoen luoteisrantaa, kunnes Perttelin Haalin luona se on ylittänyt joen lähellä kohtaa, jossa Uskelanjoen sivujoet Rekijoki ja Terttilänjoki yhtyvät Uskelanjoeksi ja seurannut tämän jälkeen Terttilänjoen etelärantaa Kiikalan Rekijoella, mutta Kiikalan Kärkelästä alkaen Terttilänjoen pohjoisrantaa erkaantuen joesta vasta Someron Terttilän jälkeen. Pääpiirteissään tien vanha linjaus on säilynyt nykyaikaan, joskin pieniä muutoksia on aikojen kuluessa tapahtunut.


title: Hiidentie

text: Alkuperäisimmässä asussaan säilynyt osuus tiestä Salon ja Perttelin välillä nykyisellä Vanhalla Perttelintiellä on jäänyt lähes kokonaan syrjään nykyisistä pääteistä lukuun ottamatta valtatietä 1, joka ylittää tien välittömästi Uskelan Pappilan pohjoispuolella. Tämä osuus tiestä on sorapäällysteinen. Perttelin taajamaan saavuttaessa tie muuttuu päällystetyksi ja sen nimenä on Mikolantie. Perttelin kirkon jälkeen tie seurailee yhdystietä 2403, joka ylittää Uskelanjoen sivujoen Kurajoen lähes samassa paikassa kuin historiallinen tie. Tämän jälkeen tie noudattelee nykyisten Vähähiidentien ja sen jälkeen Rekijoentien kulkua Perttelin Haalille ja Kiikalan Rekijoelle, missä se yhtyy uudelleen nykyiseen yhdystiehen 2403 ja seuraa sitä ja Somerolla sen jatkeena olevaa yhdystietä 2410 Someron Terttilän Rainummelle. Siellä historiallinen tielinjaus erkanee nykyisestä tieverkosta mutta yhtyy siihen jälleen Someron Pälikönkulmalla hiukan ennen Someron kirkkoa, missä nykyiset Uuden-Hirvelän tie ja Hirveläntie vielä kappaleen matkaa likimain noudattelevat sen kulkua.


title: Hiidentie

text: Tien varrelle jääviä merkittäviä kohteita ovat muiden muassa Uskelan Isokylän emäkirkko, Uskelan pappila Uskelassa ja keskiaikainen, harmaakivinen Perttelin kirkko Perttelissä.


title: Hiidentie

text: Tienvarren vanhoja kyliä ovat olleet Uskelassa Mäenala, Veitakkala ja Lope. Perttelin kylistä tien varteen ovat sijoittuneet Kaukola, Kaivola, Vihmalo, Nokkahiisi, Vähähiisi, Pitkäkoski ja Haali. Kiikalassa tienvarren kyliä ovat olleet Rekijoki, Kärkelä ja Hirvelä. Somerolla tie on kulkenut Lautelan ja Terttilän kylien kautta.


title: Hiidentie

text: Kartanoista tien varrelle ovat sijoittuneet Veitakkalan kartano Uskelassa ja Haalin kartano Perttelissä.


title: Hiidentie

text: Museovirasto on vuonna 2009 määritellyt Hiidentien välillä Salo–Pertteli sekä Perttelin kirkkoympäristön yhdeksi Suomen valtakunnallisesti merkittävistä rakennetuista kulttuuriympäristöistä, ja Uskelanjokilaakson keskijuoksulle asti tien alkuosa on myös osa Uskelan- ja Halikonjoen laaksojen valtakunnallisesti arvokasta maisema-aluetta.


title: Hiidentie

text: Arvokkaita perinnemaisemakohteita on tien alkuosan varrella Veitakkalassa, missä tien läheisyydessä on myös rautakautisia asuinpaikkoja. Vähänhiidentien varteen jää joen länsipuolella maakunnallisesti arvokkaaksi arvioitu Niemelän niitty ja joen itäpuolella valtakunnallisesti arvokkaaksi arvioitu Ylijoen laidun. Lähellä Haalia on Rekijoentien varrella maakunnallisesti arvokas Syväojan laidun, jolla tieltä hyvin näkyvänä on myös maisemallista arvoa. Se on osa laajempaa, perinnebiotoopeiltaan arvokasta Rekijokilaakson Natura 2000 -aluetta, jonka poikki tie kulkee vielä myös Haalin pohjoispuolella ennen Rekijoen kylää.


title: Satu Kaikkonen

text: Satu Kaikkonen (s. 1967) on suomalainen runoilija. Koulutukseltaan hän on kasvatustieteiden maisteri. Kaikkonen on visuaalisen ja aseemisen runouden tekijä. Lisäksi hänen tuotantoonsa kuuluu lyriikkaa, äänirunoutta ja abstraktia sarjakuvaa.


title: Satu Kaikkonen

text: Kaikkosen teoksia on julkaistu useissa kansainvälisissä runous- ja kirjallisuuslehdissä sekä verkkojulkaisuissa, ja hän on osallistunut visuaalista runoutta esitteleviin näyttelyihin Yhdysvalloissa, Unkarissa, Isossa-Britanniassa, Venäjällä ja Suomessa. Hän käyttää runojen materiaalina valokuvia, piirroksia, maalauksia, kirjoista ja lehdistä leikattuja tekstejä, yksittäisiä sanoja ja kirjaimia sekä eri fontteja. Hän sanoo että taustalla on aina jokin syvempi idea, eikä hän tee kuvia kuvien vuoksi.


title: Donal Brendan Murray

text: Donal Brendan Murray (s. 29. toukokuuta 1940 Dublin) on irlantilainen roomalaiskatolinen piispa. Hänet vihittiin papiksi Dublinin arkkihiippakuntaan 22. toukokuuta 1966 ja nimitettiin sen vihkipiispaksi sekä Glenndálochan titulaaripiispaksi 4. maaliskuuta 1982. Piispaksi vihkiminen seurasi 18. huhtikuuta. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.


title: Donal Brendan Murray

text: Murray sai 10. helmikuuta 1996 nimityksen Limerickin piispaksi, jona hän toimi, kunnes erosi tehtävistään 17. joulukuuta 2009.


title: Ludwig Schwarz

text: Ludwig Schwarz (s. 4. kesäkuuta 1940 Bratislava) on itävaltalainen roomalaiskatolinen piispa. Hänet vihki salesiaanien papiksi Josef Stimpfle 29. kesäkuuta 1964. Hänet nimitettiin Wienin arkkihiippakunnan vihkipiispaksi sekä Simidiccan titulaaripiispaksi 15. lokakuuta 2001. Piispaksi vihkiminen seurasi 25. marraskuuta. Pääkonsekraattorina toimi Christoph Schönborn, jota avustivat Alois Kothgasser ja Ján Sokol.


title: Ludwig Schwarz

text: Schwarz sai 6. heinäkuuta 2005 nimityksen Linzin piispaksi, jonka virkaan hänet asetettiin 18. syyskuuta.


title: Le Tréport

text: Le Tréport on pieni kalatajakaupunki Seine-Maritimen departementissa Ylä-Normandian hallintoalueella Ranskassa. Kaupunki sijaitsee Alabasterirannikolla Breslejoen varrella, Normandian ja Picardien rajalla. Le Tréport on suosittu lomanviettopaikka, johon varsinkin pariisilaiset tulevat viettämään viikonloppujaan.


title: Thibaut Pinot

text: Thibaut Pinot (s. 29. toukokuuta 1990 Mélisey) on ranskalainen maantiepyöräilijä. Hän on edustanut vuonna 2010 alkaneen ammattilaisuransa ajan ranskalaista FDJ/Groupama-FDJ-tallia.


title: Thibaut Pinot

text: Pinot voitti Ranskan ympäriajossa 2012 seitsemän luokiteltua nousua sisältäneen kahdeksannen etapin. Hän ohitti irtiotossa olleen Fredrik Kessiakoffin 17 kilometriä ennen maalia ja ajoi Porrentruyssa sijainneeseen maaliin 26 sekunnin erolla toiseksi sijoittuneeseen Cadel Evansiin. Ranskan ympäriajossa 2014 hän voitti nuorten kilpailun ja oli kokonaiskilpailun kolmas. Ranskan ympäriajossa 2015 hän voitti Alpe d’Huez'lle päättyneen 20. etapin 18 sekunnin erolla Nairo Quintanaan. Italian ympäriajossa 2017 hän voitti Asiagoon päättyneen 20. etapin. Espanjan ympäriajossa 2018 hän voitti kaksi etappia.


title: Thibaut Pinot

text: Pinot voitti 2018 Lombardian ympäriajon 32 sekunnin erolla Vincenzo Nibaliin.


title: Thibaut Pinot

text: Lähteet: Cyclingbase, Cycling Archives, Pro Cycling Stats


title: Angry Birds Toons

text: Angry Birds Toons on "Angry Birdsiin" perustuva animaatiosarja. Alkuun Rovio ilmoitti sen alkavan syksystä 2012, mutta sen julkaisu siirtyikin keväälle 2013. Sarjaa esitetään jakso viikossa ja siinä on 52 osaa. Sarjan jaksot kestävät kahdesta kolmeen minuuttia. Rovio haluaa rakentaa Angry Birdsille oman videosovelluksen. Sen pohjalta on tehty elokuva, Angry Birds elokuva.


title: Angry Birds Toons

text: Possujen ääniä tekevät myös Ilmari Hakkola, Salla Hakkola, Kim Helminen, Antti Kemppainen, Ida Koivisto, Eero Koivunen, Douglas Heaton, Ilona Kyykoski, Johanna Råman ja Elina Penninkangas.


title: Hiisi (Pertteli)

text:
Hiisi on kyläkeskus, postinumeroalue ja historiallinen kylä Perttelissä Salossa. Hiisi sijaitsee Perttelin pohjoisosassa Uskelanjoen yläjuoksulla, missä joen etelärannalla on Ison-Hiiden kylä ja joen pohjoisrannalla sijaitsevat Vähän-Hiiden ja Nokka-Hiiden kylät. Lähikyliä Perttelissä ovat joen eteläpuolella Inkere ja Patala etelässä ja joen pohjoispuolella Vihmalo lännessä ja Pitkäkoski ja Haali idässä.
Perimätieto kertoo Hiiden olevan Perttelin vanhin kylä, mutta tosiasiassa se on Perttelin kylistä nuorimpia, mitä todistaa sen kuuluminen historiallisesti niin sanottuihin ruotsalaisen oikeuden kyliin yhdessä Uskelan suurpitäjän takamaakylien kanssa. Keskiaikainen Hiiden kylä on myöhemmin jakautunut kolmeksi kyläksi, Isoksihiideksi, Vähäksihiideksi ja Nokkahiideksi eli Härkähiideksi, jotka nykyään muodostavat kukin oman kylänsä. Sana hiisi tarkoittaa historiantutkija Aulis Ojan mukaan uhrilehtoa ja samaan tulokseen on tullut myös kielitieilijä Mauno Koski. Kulttuurihistorioitsija Veikko Litzenin mukaan Hiisi-nimet kertoisivat muinaisen pitäjäyhteisön hajoamisesta kristilliseen ja ei-kristilliseen yhteisöön kristinuskon vakiintumisen aikoihin.


title: Hiisi (Pertteli)

text: Hiiden kautta kulkee historiallinen Hiidentie, jonka alkuosan Uskelan ja Perttelin välillä Museovirasto on määritellyt yhdeksi Suomen valtakunnallisesti merkittävistä rakennetuista kulttuuriympäristöistä.


title: Hiisi (Pertteli)

text: Hiidessä toimii peruskoulun 1-6 luokkien opetusta antava Hiiden koulu.


title: Hiisi (Pertteli)

text: Tärkeimpiä liikenneväyliä alueella ovat Uskelanjoen etelärantaa seuraileva, Perttelin kirkolta tuleva ja Rekijoen suuntaan jatkuva yhdystie 2403 eli Isohiidentie sekä joen pohjoisrantaa noudatteleva, Perttelin kirkolta Vihmalon kautta tuleva Vähähiidentie. Näitä yhdistää Hiiden kyläkeskuksen luona Uskelanjoen ylittävä Illinkoskentie, ja Hiiden koulun luona Vähähiidentiestä erkanee Pitkäkosken ja Haalin suuntaan Uskelanjoen pohjoisrantaa noudatteleva Rekijoentie. Hiiden kyläkeskuksesta pohjoiseen kantatielle 52 johtavat Nokkahiidentie ja Isovuorentie ja Kiikalasta Kuusjoelle liikennettä välittävälle Yhdystielle 2405 eli Kärkeläntielle Ihamäentie. Historiallisen Hiidentien osuuksia ovat Vähähiidentie Hiiteen asti ja siitä eteenpäin Rekijoentie Haalin suuntaan.


title: Eu (Seine-Maritime)

text: Eu on kunta Seine-Maritimen departementissa Ylä-Normandian hallintoalueella Ranskassa.


title: Eu (Seine-Maritime)

text: Eun linna on rakennettu vuonna 1578 samalle paikalle kuin Vilhelm Valloittajan linna, missä hän meni naimisiin serkkunsa Matilda Flanderilaisen kanssa vuonna 1050.


title: Eu (Seine-Maritime)

text: Vuosina 1843 ja 1845 Ranskan kuningas Ludvig Filip I tapasi linnassa Iso-Britannian kuningatar Victorian. Kuningas Ludvig Filip I mieltyi linnaan ja antoi arkkitehti Eugène Viollet-le-Ducin uudistaa linnan pojanpoikansa kreivi Ludvig Filip, Comte de Parisille asunnoksi.


title: Paul Gregory Bootkoski

text: Paul Gregory Bootkoski (s. 4. heinäkuuta 1940 Newark, New Jersey) on yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 29. toukokuuta 1966 ja nimitettiin sen vihkipiispaksi sekä Zarnan titulaaripiispaksi 7. heinäkuuta 1997. Piispaksi vihkiminen seurasi 5. syyskuuta. Pääkonsekraattorina toimi Theodore Edgar McCarrick, jota avustivat John Mortimer Fourette Smith ja Michael Angelo Saltarelli.


title: Paul Gregory Bootkoski

text: Bootkoski sai 4. tammikuuta 2002 nimityksen Metuchenin piispaksi, jonka virkaan hänet asetettiin 19. maaliskuuta.


title: John Mortimer Fourette Smith

text: John Mortimer Fourette Smith (23. kesäkuuta 1935 Orange, New Jersey – 22. tammikuuta 2019) oli yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 27. toukokuuta 1961 ja nimitettiin sen vihkipiispaksi sekä Tres Tabernaen titulaaripiispaksi 20. marraskuuta 1987. Piispaksi vihkiminen seurasi 25. tammikuuta 1988. Pääkonsekraattorina toimi Theodore Edgar McCarrick, jota avustivat Peter Leo Gerety ja Walter William Curtis.


title: John Mortimer Fourette Smith

text: Smith sai 25. kesäkuuta 1991 nimityksen Pensacola-Tallahasseen piispaksi ja 21. marraskuuta 1995 Trentonin koadjuuttoripiispaksi. 30. kesäkuuta 1997 hänestä tuli Trentonin piispa, jona hän toimi, kunnes jäi eläkkeelle 1. joulukuuta 2010.


title: Robert Henry Brom

text: Robert Henry Brom (s. 18. syyskuuta 1938 Arcadia, Wisconsin) on yhdysvaltalainen roomalaiskatolinen piispa. Hänet vihittiin papiksi Winonan hiippakuntaan 18. joulukuuta 1963 ja nimitettiin Duluthin hiippakunnan johtoon 25. maaliskuuta 1983. Piispaksi vihkiminen seurasi 23. toukokuuta. Pääkonsekraattorina toimi John Robert Roach, jota avustivat Loras Joseph Watters ja Paul Francis Anderson.


title: Robert Henry Brom

text: Brom sai 22. huhtikuuta 1989 nimityksen San Diegon koadjuuttoripiispaksi, ja 10. heinäkuuta 1990 hänestä tuli San Diegon piispa.


title: Salvatore Joseph Cordileone

text: Salvatore Joseph Cordileone (s. 5. kesäkuuta 1956 San Diego, Kalifornia) on yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 9. heinäkuuta 1982 ja nimitettiin sen vihkipiispaksi sekä Natchesiumin titulaaripiispaksi 5. heinäkuuta 2002. Piispaksi vihkiminen seurasi 21. elokuuta. Pääkonsekraattorina toimi Robert Henry Brom, jota avustivat Raymond Leo Burke ja Gilbert Espinosa Chávez.


title: Salvatore Joseph Cordileone

text: Cordileone sai 23. maaliskuuta 2009 Oaklandin piispaksi, jonka virkaan hänet asetettiin 5. toukokuuta.


title: John Stephen Cummins

text: John Stephen Cummins (s. 3. maaliskuuta 1928 Oakland) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 24. tammikuuta 1953 ja nimitettiin Sacramenton hiippakunnan vihkipiispaksi sekä Lambaesiksen titulaaripiispaksi 26. helmikuuta 1974. Piispaksi vihkiminen seurasi 16. toukokuuta. Pääkonsekraattorina toimi Alden John Bell, jota avustivat Floyd Lawrence Begin ja Hugh Aloysius Donohoe.


title: John Stephen Cummins

text: Cummins sai 3. toukokuuta 1977 nimityksen Oaklandin piispaksi, jonka virkaan hänet asetettiin 30. kesäkuuta ja jossa hän toimi, kunnes jäi eläkkeelle 1. lokakuuta 2003.


title: Ignatius Chung Wang

text: Ignatius Chung Wang (s. 27. helmikuuta 1934 Peking) on kiinalaissyntyinen yhdysvaltalainen roomalaiskatolinen piispa. Hänet vihittiin papiksi 4. heinäkuuta 1959 ja nimitettiin San Franciscon arkkihiippakunnan vihkipiispaksi sekä Sitipan titulaaripiispaksi 13. joulukuuta 2002. Piispaksi vihkiminen seurasi 30. tammikuuta 2003. Pääkonsekraattorina toimi William Joseph Levada, jota avustivat Patrick Joseph McGrath ja John Charles Wester.


title: Ignatius Chung Wang

text: Wang jäi eläkkeelle 16. toukokuuta 2009.


title: William Joseph Justice

text: William Joseph Justice (s. 8. toukokuuta 1942 Lawrence, Massachusetts) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 17. toukokuuta 1968 ja nimitettiin sen vihkipiispaksi sekä Mathara in Proconsularin titulaaripiispaksi 10. huhtikuuta 2008. Piispaksi vihkiminen seurasi 28. toukokuuta. Pääkonsekraattorina toimi George Hugh Niederauer, jota avustivat John Charles Wester ja Randolph Roque Calvo.


title: Francis Thomas Hurley

text: Francis Thomas Hurley (12. tammikuuta 1927 San Francisco, Kalifornia – 10. tammikuuta 2016 Anchorage, Alaska) oli yhdysvaltalainen roomalaiskatolinen arkkipiispa. Hänet vihittiin papiksi San Franciscon arkkihiippakuntaan 16. kesäkuuta 1951 ja nimitettiin Juneaun hiippakunnan vihkipiispaksi sekä Daimlaigin titulaaripiispaksi 4. helmikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Mark Joseph Hurley, jota avustivat William Edward McManus ja Joseph Louis Bernardin.


title: Francis Thomas Hurley

text: Hurley sai 20. heinäkuuta 1971 nimityksen Juneaun piispaksi, jonka virkaan hänet asetettiin 8. syyskuuta. Hänet nimitettiin 4. toukokuuta 1976 Anchoragen arkkipiispaksi, ja tähän virkaan hänet asetettiin 8. heinäkuuta. Hän toimi virassa, kunnes erosi tehtävistään 3. maaliskuuta 2001.


title: Francis Thomas Hurley

text: Hurley kuoli 88-vuotiaana kotonaan Anchoragessa 10. tammikuuta 2016.


title: Thomas Arthur Connolly

text: Thomas Arthur Connolly (5. lokakuuta 1899 San Francisco – 18. huhtikuuta 1991) oli yhdysvaltalainen roomalaiskatolinen arkkipiispa. Hänet vihittiin papiksi San Franciscon arkkihiippakuntaan 11. kesäkuuta 1926 ja nimitettiin sen vihkipiispaksi sekä Silan titulaaripiispaksi 10. kesäkuuta 1939. Piispaksi vihkiminen seurasi 24. elokuuta. Pääkonsekraattorina toimi John Joseph Mitty, jota avustivat Robert John Armstrong ja Thomas Kiely Gorman.


title: Thomas Arthur Connolly

text: Connolly sai 28. helmikuuta 1948 nimityksen Seattlen koadjuuttoripiispaksi, joksi hänet asetettiin 21. huhtikuuta. Hänestä tuli 18. toukokuuta 1950 Seattlen piispa, ja 23. kesäkuuta 1951 hänet nimitettiin sen arkkipiispaksi, jonka virkaan hänet asetettiin 26. syyskuuta 1951. Hän osallistui Vatikaanin toiseen kirkolliskokoukseen ja jäi eläkkeelle 13. helmikuuta 1975.


title: Yhdystie 2405

text: Yhdystie 2405 on yhdystie Salossa Varsinais-Suomessa. Tie johtaa kantatieltä 52 Kuusjoella yhdystielle 2403 Kiikalan Kärkelässä. Osoitenimenä tiellä on koko matkallaan "Kärkeläntie".


title: Yhdystie 2405

text: Tie kulkee ensin Kuusjoen Kanungin kylän ja sitten Kiikalan Kärkelän kylän alueilla. Tien varressa Kärkelän kylän pohjoisosassa on sijainnut nyttemmin jo toimintansa lopettanut Kärkelän koulu. Tien loppupäässä Kärkelän kylässä sen varressa on Kiikalan Rekijoen kyläkeskuksen palveluihin kuuluva, aiemmin Kiikalan Rekijoen Osuuspankin konttorina toiminut Salon Osuuspankin konttori.


title: Yhdystie 2405

text: Yhdessä yhdystieltä 2407 Kuusjoen Impolassa Kuusjoen keskustan kautta kantatielle 52 Kuusjoella johtavan yhdystien 2404 ja yhdystieltä 2410 Kiikalan keskustassa yhdystielle 2403 Kiikalan Rekijoella johtavan yhdystien 2411 kanssa tie muodostaa suorimman yhteyden Kuusjoen ja Kiikalan keskustaajamien välille.


title: Yhdystie 2405

text: Kiikalan Kärkelän kylässä tie ylittää Uskelanjoen sivujoen Rekijoen.


title: George Hugh Niederauer

text: George Hugh Niederauer (14. kesäkuuta 1936 Los Angeles, Kalifornia – 2. toukokuuta 2017 San Rafael, Kalifornia) oli yhdysvaltalainen roomalaiskatolinen arkkipiispa. Hänet vihittiin papiksi Los Angelesin arkkihiippakuntaan 30. huhtikuuta 1962 ja nimitettiin Salt Lake Cityn hiippakunnan johtoon 3. marraskuuta 1994. Piispaksi vihkiminen seurasi 25. tammikuuta 1995. Pääkonsekraattorina toimi Roger Michael Mahony, jota avustivat William Joseph Levada ja Tod David Brown.


title: George Hugh Niederauer

text: Niederauer sai 15. joulukuuta 2005 nimityksen San Franciscon arkkipiispaksi, jonka virkaan hänet asetettiin 15. helmikuuta 2006. Hän jäi eläkkeelle 27. heinäkuuta 2012.


title: Tod David Brown

text: Tod David Brown (s. 15. marraskuuta 1936 San Francisco) on yhdysvaltalainen roomalaiskatolinen piispa. Hänet vihittiin papiksi Monterey-Fresnon hiippakuntaan 1. toukokuuta 1963 ja nimitettiin Boise Cityn hiippakunnan johtoon 27. joulukuuta 1988. Piispaksi vihkiminen seurasi 3. huhtikuuta 1989. Pääkonsekraattorina toimi William Joseph Levada, jota avustivat Sylvester William Treinen ja Thaddeus Anthony Shubsda.


title: Tod David Brown

text: Brown sai 30. kesäkuuta 1998 nimityksen Orange in Californian piispaksi.


title: Dominic Mai Luong

text: Dominic Mai Luong (20. joulukuuta 1940 – 6. joulukuuta 2017) oli vietnamilaissyntyinen, Yhdysvaltoihin asettunut roomalaiskatolinen piispa. Hänet vihittiin papiksi Ðà Nangin hiippakuntaan 21. toukokuuta 1966 ja inkardinoitiin New Orleansin arkkihiippakuntaan vuonna 1976. Hänet nimitettiin Orange in Californian vihkipiispaksi ja Cebaradeksen titulaaripiispaksi 25. huhtikuuta 2003. Piispaksi konsekroinnin suoritti 11. kesäkuuta Tod David Brown, jota avustivat Alfred Clifton Hughes ja Jaime Soto.


title: Jaime Soto

text: Jaime Soto (s. 31. joulukuuta 1955 Inglewood, Kalifornia) on yhdysvaltalainen roomalaiskatolinen piispa. Hänet vihittiin papiksi Orange in Californian hiippakuntaan 12. kesäkuuta 1982 ja nimitettiin sen vihkipiispaksi sekä Segian titulaaripiispaksi 23. maaliskuuta 2000. Piispaksi vihkiminen seurasi 31. toukokuuta. Pääkonsekraattorina toimi Tod David Brown, jota avustivat Michael Patrick Driscoll ja Norman Francis McFarland.


title: Jaime Soto

text: Soto sai 11. lokakuuta 2007 nimityksen Sacramenton koadjuuttoripiispaksi, jonka virkaan hänet asetettiin 19. marraskuuta. Hänestä tuli 29. marraskuuta 2008 Sacramenton piispa.


title: Michael Patrick Driscoll

text: Michael Patrick Driscoll (8. elokuuta 1939 Long Beach, Kalifornia – 24. lokakuuta 2017 Boise, Idaho) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 1. toukokuuta 1965. Hänet nimitettiin Orange in Californian vihkipiispaksi ja Maxitan titulaaripiispaksi 19. joulukuuta 1989. Piispaksi konsekroinnin suoritti 6. maaliskuuta 1990 Norman Francis McFarland, jota avustivat John Thomas Steinbock ja Thomas Joseph Connolly.


title: Michael Patrick Driscoll

text: Driscoll sai 18. tammikuuta 1999 nimityksen Boise Cityn piispaksi, jonka virkaan hänet asetettiin 17. maaliskuuta.


title: Robert Walter McElroy

text: Robert Walter McElroy (s. 5. helmikuuta 1954 San Francisco) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 12. huhtikuuta 1980 ja nimitettiin sen vihkipiispaksi sekä Gemellae in Byzacenan titulaaripiispaksi 6. heinäkuuta 2010. Piispaksi vihkiminen seurasi 7. syyskuuta. Pääkonsekraattorina toimi George Hugh Niederauer, jota avustivat John Raphael Quinn ja John Charles Wester.


title: John Charles Wester

text: John Charles Wester (s. 5. marraskuuta 1950 San Francisco) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 15. toukokuuta 1976 ja nimitettiin sen vihkipiispaksi sekä Lamiggigan titulaaripiispaksi 30. kesäkuuta 1998. Piispaksi vihkiminen seurasi 18. syyskuuta. Pääkonsekraattorina toimi William Joseph Levada, jota avustivat John Raphael Quinn ja Patrick Joseph McGrath.


title: John Charles Wester

text: Wester sai 8. tammikuuta 2007 nimityksen Salt Lake Cityn piispaksi, jonka virkaan hänet asetettiin 14. maaliskuuta.


title: Patrick Joseph McGrath

text: Patrick Joseph McGrath (s. 11. kesäkuuta 1945 Dublin) on irlantilaissyntyinen yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 7. kesäkuuta 1970 ja nimitettiin sen vihkipiispaksi sekä Alleghenyn titulaaripiispaksi 6. joulukuuta 1988. Piispaksi vihkiminen seurasi 25. tammikuuta 1989. Pääkonsekraattorina toimi John Raphael Quinn, jota avustivat Mark Joseph Hurley ja Michael Joseph Kaniecki.


title: Patrick Joseph McGrath

text: McGrath sai 30. kesäkuuta 1998 nimityksen San Jose in Californian koadjuuttoripiispaksi, joksi hänet asetettiin 17. syyskuuta 1998. Hänestä tuli 27. marraskuuta 1999 San Jose in Californian piispa.


title: Turun uskonnolliset yhteisöt

text: Turun uskonnolliset yhteisöt edustavat muun Suomen tapaan sekä maan valtauskontoa kristinuskoa ja sen eri kirkkokuntia, että muita uskontokuntia.


title: Turun uskonnolliset yhteisöt

text: Suomen evankelis-luterilaisen kirkon johtava piispa, Turun arkkipiispa toimii Turusta käsin, ja kirkolla onkin Turussa useita seurakuntia. Näitä ovat suomenkieliset Tuomiokirkkoseurakunta, Mikaelinseurakunta, Martinseurakunta, Henrikinseurakunta, Katariinanseurakunta, Maarian seurakunta ja Paattisten seurakunta sekä ruotsinkielinen Åbo svenska församling, jotka kuuluvat Turun ja Kaarinan seurakuntayhtymään.


title: Turun uskonnolliset yhteisöt

text: Tuomiokirkkoseurakunta on Turun emäseurakunta ja se jatkaa 1200-luvulla perustetun seurakunnan perinteitä. Nykymuodossaan se on toiminut vuoden 1921 seurakuntajaosta lähtien. Vuonna 1963 lähinnä Tuomiokirkkoseurakunnan alueista erotettiin uusi seurakunta, Henrikinseurakunta. Seurakunta on keskustan ruutukaava-aluetta. Seurakunnan kirkkona toimii Turun tuomiokirkko. Vuonna 1996 jäseniä oli noin 14 500. Vuonna 2013 jäsenmäärä oli 13 514.


title: Turun uskonnolliset yhteisöt

text: Mikaelinseurakunta on perustettu vuoden 1921 seurakuntajaossa. Siihen kuuluu valtaosa läntistä ja luoteista Turkua ja se käsittää ruutukaava-alueita, lähiöitä ja Ruissalon saaren. Seurakunnalla on kaksi kirkkoa, Mikaelinkirkko ja Turun linnan kirkko. Seurakunnan jäsenmäärä oli vuonna 1996 noin 24 000. Vuonna 2013 seurakunnan jäsenmäärä oli 20 683.


title: Turun uskonnolliset yhteisöt

text: Martinseurakunta on perustettu vuoden 1921 seurakuntajaossa. Vuonna 1959 seurakuntaan liitettiin Kakskerran seurakunta ja vuonna 1963 seurakunnasta erotettiin Henrikinseurakuntaan Ilpoisten ja Ispoisten lähiöt. Seurakuntaan kuuluu monenlaisia alueita, kuten kantakaupunkia, lähiöitä ja maaseutumaista saaristoa. Seurakunnalla on kolme kirkkoa: Martinkirkko, Kakskerran kirkko ja Hirvensalon kirkko. Vuonna 1996 seurakunnalla oli noin 16 000 jäsentä. Vuonna 2013 seurakunnan jäsenmäärä oli 19 145.